RTV\t06.04.2019 17:50\nSporazum su potpisali predstavnici zapadnobalkanske šestorke, a ispred Srbije ministar trgovine, turizma i telekomunikacija Rasim Ljajić.\nCene rominga će u prvoj fazi od 1. jula, biti smanjene za 27 odsto, a od 1. jula 2021. godine se očekuje potpuno ukidanje rominga za Zapadni Balkan.\nLjajić: Velika korist za građane\nLjajić je izjavio da će najveću korist od potpisivanja Sporazuma o romingu imati građani jer je predviđeno značajno snižavanje cena.\n“Sve u svemu to je značajno snižavanje cena roming usluga i odnosi se na prelazni period, praktično od sada do 1. jula 2021. godine kada ćemo imati potpuno ukidanje rominga u regionu”, rekao je Ljajić.\nNovi roming sporazum koji će obuhvatiti šest ekonomija Zapadnog Balkana predstavlja veliki iskorak u odnosu na postojeći regionalni sporazum, rečeno je danas na Digitalnom samitu u Beogradu u okviru koga je i potpisan sporazum.\nOni koji imaju neograničene pakete će osetiti najveće sniženje jer će oni sve vreme tokom boravka u inostranstvu plaćati minimalne iznose, ali će cene biti niže od trenutnih i za pripejd korisnike.\nGovoreći i o potpisanom sporazumu sa predstavnicima Vlade Crne Gore o uzajamnom priznavanju kvalifikovanih usluga on je rekao da zahvaljujući njemu pečat ide u istoriju i da će korist osetiti kako građani tako i privreda.\n“Sada iz Kancelarije u Podgorici možete da potpisujete ugovore sa partnerima u Srbiji,ako smo i mi i oni uveli elektronsko poslovanje, a do sada to nije bilo moguće ”, rekao je ministar.\nOvo je, kaže Ljajić, prvi sporazum ove vrste sa nekom od zemalja u regionu, i njime će se načiniti velike uštede privredi.\n“Mi smo njima prvi spoljnotrgovinski partner a oni za nas šesto izvozno tržište, na koje izvozimo 700 miliona evra robe. Korist će imati i građani i privreda, sa značajnim pojeftinjenjem operativnih troškova poslovanja”, rekao je ministar.\nBrnabić: Odluka nije bila laka, ali regionu treba dati šansu\nBrnabić je poručila da je potpisivanje Sporazuma o romingu za Srbiju, u trenutku kada Priština krši druge regionalne sporazume, za Beograd nije bila laka odluka, ali da šalje jasan signal da Srbija čini sve da pruži regionu šansu da bude prosperitetan i ima drugačiju budućnost.\nBrnabić je rekla da ni samit ni sporazum o romingu u regionu ne dolaze u naročito jednostavnom trenutku i da je odluka da se taj dokument potpiše za Srbiju bila veoma teška.\n"Najlakše i politički najoportunije bi bilo da ne potpišemo taj sporazum u vreme kada se neki drugi regionalni sporazumi, a pre svega mislim na CEFTA sporazum, krše već četiri meseca od strane Prištine", rekla je Brnabić,\nIako bi to bila najlakša i politički najpopularnija odluka, u ovom trenutku nisu potrebne lake i popularne odluke, već one koje daju jasan signal da će Srbija učiniti sve što može da region bude stabilan, istakla je Brnabić.\n"Da ćemo učiniti sve što možemo da regionu damo šansu da bude prosperitetan i da našim ekonomskim i političkim partnerima stavimo do znanja da region ima ili ćemo mu dati šansu za drugačiju budućnost", rekla je Brnabić.\nOna je istakla da regionalni sporazum o interesu svih građana regiona i cele privrede regiona.\nNavela je da četvrta industrijska revolucija može svima da pomogne da se nadoknade propuštene šanse i da počnemo da pobeđujemo, pojačavamo konkurentnost, poboljšavamo obrazovanje i funkcionisanje javne uprave, kako bismo mladim ljudima ostavili bolji region.\n"Verujem da digitalizacija konačno može Srbiju i ceo region da učini pobednikom", rekla je Brnabić.\nNadam se da Priština neće uvesti takse\nOna je dodala da se nada da će regionalni sporazum o romingu biti još jedan korak ka bolje integrisanom regionu i da se nada da će sve strane, pre svega Priština, poštovati njegove odredbe.\n"Nadam se da Priština neće uvesti takse od sto odsto na ovaj sporazum, valjda su ga zato potpisali danas", rekla je Brnabić i dodala da iskustvo govori da je bilo nekih sporazuma koji su potpisani, ali nisu poštovani.\nBrnabić je, upitana kako će se sporazum sprovoditi i da li je nekakav napredak u dijalogu moguć , rekla da je roming neka vrsta razmene dobara i usluga, ali da ni do sada problem nije bio na strani Beograda koji poštuje sve do sada potpisane sporazume, pre svega CEFTA sporazum.\nOna je istakla da se Beograd, prilikom odluke o potpisivanju sporazuma, vodio time da je on dobar za sve građane Srbije i sve u regionu.\n"Ali i pored toga smo doneli i tešku političku odluku da ga potpišemo, da ponovo pružamo ruku, kažemo da smo za drugačiji region, regionalnu saradnju i pozivamo na razum, pragmatizam, da svi zajedno pravimo drugačiji region za mlade ljude kojima treba da damo signal da ostanu ovde", rekla je Brnabić.\nOna je istakla da se nada da je sporazum o romingu još jedan korak ka bolje integrisanom regionu.\n"Nadam se da svi mi zajedno, pre svega Priština, koja krši CEFTA sporazum, razmislimo o tome i da nastavimo dalje da radimo na regionalnim sporazumima i povezivanju", rekla je Brnabić.\nMatić: Značajno sniženje cena rominga\nPotpisivanje Sporazuma o snižavanju cena rominga veoma je značajno i doprineće dodatnom snižavanju cena, koje će iznositi 27 odsto, a za nove potpisnice sporazuma čak 85 odsto, rekla je danas državni sekretar Ministarstva trgovine, turizma i telekomunikacija Tatjana Matić.\nKada su u pitanju zemlje sa kojima je Srbija već bila u režimu sniženih cena, odnosno Crna Gora, severna Makedonija, BiH sniženje će iznositi 27 odsto, a cena rominga u režimu sa Albanijom koja je nova potpisinica sporazuma će iznositi čak 85 odsto.,\nTo, kaže, praktično znači da građani u romingu ne mogu plaćati cenu veću od 22 dinara, za pozive, zatim sms poruke 7 dinara, a za prenos podataka ne više od 21 dinar po megabajtu. (bez PDV-a).\nReč je o značajnom sniženju koje nije važno samo sa ekonomskog već i političkog aspekta jer se pokazalo da Srbija i državno rukovodstvo gleda napred budućnost, rekla je Matić.\nIpak smo se odlučili da jačamo regionalnu saradnju i donosimo odluke koje su u korist svih građana, bez obzira na složene političke okolnosti u ovom trenutku, rekla je ona.\nMatić je podsetila da je ministar Rasim Ljajić sa kolegama iz Crne Gore u okviru Drugog digitalnog samita u Beogradu potpisao i Sporazum o međusobnom priznavanju usluga od poverenja koji će, kako je istakla, doprineti u značajnoj meri privrednoj saradnji Srbije i Crne Gore.\nI privreda i građani će osetiti benefite od toga, istakla je Matić.\nGabrijel: Sporazum o romingu-signal saradnje i EU perpsektive\nPotpisivanje regionalnog sporazuma o romingu dokaz je da u Srbiji i regionu postoji jaka politička volja za digitalnu transformaciju celog Zapadnog Balkana, poručila je evropska komesarka za digitalno društvo i ekonomiju Marija Gabrijel.\nOd prošle godine uz jaku političku volju za promene region je pokazao da može da uklopi, kaže Gabrijel i ističe da region zajedno napreduje u sprovođenju Digitalne agende za Zapadni Balkan.\n"Danas smo svedoci potpisivanja novog regionalnog sporazuma o romingu između šest partnera u regionu i to će doneti značajne koristi za građane i poslovne subjekte u regionu", ističe visoka zvaničnica EU.\nOna je čestitala Srbiji na naporu za pripremanje prvog Nacrta regionalnog sporazuma, pohvalila napore svih učesnika i domaćina Samita.\nBregu: Sporazum o romingu - najbolji pristup reg. saradnji\nPredsednica Saveta za regionalnu saradnju Majlinda Bregu izrazila je danas zadovoljstvo zbog popisivanja Sporazuma o romingu na Zapadnom Balkanu za koji kaže da je odredište u koje su se svi u regionu usmerili, a to je evropska perspektiva.\n"Ne mogu da nađem bolji pristup regionalnoj saradnji od ovoga. Do poslednjeg trenutka svi smo bili zbunjeni šta će da bude i da li će se desiti, ali zbog političkog liderstva, spremnosti političara širom regiona i uz podršku Evropske komisije zajedno smo uspeli to da ostvarimo", rekla je ona novinarima nakon otvaranja Digitalnog samita Zapadnog Balkana.\nNavela je da će za privrede Zapadnog Balkana nakon potpisivanja sporazuma cene rominga biti manje 27 odsto, a za Albaniju i Kosovo 85 odsto.\n"To će biti sjajna poruka za turiste. Samo prošle godine imali smo više od 12 miliona turista i to je sjajna poruka za mlade ljude koji su već iskazali da je ovaj sporazum za njih jako bitan kao i sloboda kretanja", kaže Bregu.\nNajavila je da će Savet za regionalnu saradnju pružiti maksimalnu podršku.\nObjasnila je da će, prema sporazumu, od danas do 1. jula regulatori kao i operateri pripremiti jasan akcioni plan i mapu puta i navesti tačno redosled poteza.\n"Pomoći ćemo da sporazum stupi na snagu i da otvori put. Videćemo kada će biti u potpunosti sproveden", rekla je Bregu odgovarajući na pitanje novinara i navela da će kada stupi na snagu sporazum cene poziva u romingu biti dva i po puta smanjene.\n"Sprovođenje će ići korak po korak, očekuje se tek da 2021. cene rominga budu svedene na nulu. Nemojte da očekujete da od dana kada počne njegova realizacija da cene budu nula", poručila je ona.\n"Imamo vremenski okvir. To će biti urađeno u transparentnom procesu", kaže Bregu.


Vidović: Odzvonilo gomilanju poreskih dugovanja u RS | Banjaluka.net\nNovi informacioni sistem koji je uvela Poreska uprava RS, glavni je “krivac” za snažan rast prihoda od direktnih poreza u RS. Kako kaže Zora Vidović, direktor Poreske uprave RS, sada se opomene za neplaćanje poreza izdaju automatski što znači da više ne postoji mogućnost gomilanja obaveza, a samim tim i kasniji problem u naplati.\nMeđutim, Vidovićeva kaže da će automatizacija posla dovesti i do oslobađanja dijela radne snage koja će biti usmjerena na pružanje usluga poreskim obveznicima, edukaciji mladih, ali i na promovisanju značaja plaćanja poreza.\nO tome koliki su prihodi Poreske uprave RS i kako se objašnjava njihov značajan rast Vidović kaže da je u toku 2016. godine na račun javnih prihoda Republike Srpske ukupno uplaćeno dvije milijarde i 164 miliona KM, te dodatnih 11,7 miliona KM po osnovu doprinosa za Fond solidarnosti.\n“Važno je naglasiti da prikupljeni prihodi fondova socijalnog osiguranja u 2016. godine iznose ukupno oko 1, 38 milijardi maraka . Trend rasta naplate javnih prihoda nastavljen je i u 2017. godini, pa je u prva četiri mjeseca Poreska uprava RS na račun javnih prihoda RS prikupila ukupno 775 miliona KM, što je za 71,1 milion maraka više nego u istom periodu prošle godine, uz snažan rast prihoda od direktnih poreza, doprinosa, te ostalih javnih prihoda. Dakle, Poreska uprava RS je zadržala pozitivan trend u naplati javnih prihoda, a što možemo pripisati svakodnevnim aktivnostima koje Poreska uprava preduzima u okviru svoje nadležnosti, a koje su usmjerene, prije svega, na terenske kontrole i redovnu naplatu. Ovo iz razloga, što se blagovremenim preduzimanjem odgovarajućih aktivnosti od strane Poreske uprave, onemogućava formiranje duga koji je u kasnijim fazama postupka teže naplativ”, ističe Vidovićeva.\nOna dodaje da je kroz implementaciju novog Integrisanog informacionog sistema omogućeno automatsko izdavanje opomena, kao i izrada rješenja prinudne naplate, što je imalo pozitivan efekat na naplatu javnih prihoda koji su u nadležnosti PURS.\n“Implementacija novog informacionog sistema nam je u velikom dijelu omogućila da određeni dio internih procesa automatizujemo i na taj način preusmjerimo zaposlene na one poslove koji daju značajnije rezultate. Sistem sad ne dozvoljava da se gomilaju dugovanja poreskog obveznika jer sad oni konstantno dobijaju obaveštenja tako da će u ovoj godini biti vrlo mali broj onih koji će nagomilati dugove, koje je onda kasnije teško naplatiti. Međutim, imamo i problema. Najveći problem nam je zdravstvo u kome imamo više od 300 miliona KM duga”, kaže Vidovićeva.\nU Vladi RS se radi na rješavanju tog problema, a da li će biti donesen neki specijalni zakon ili nešto drugo u ovom trenutku direktor Poreske uprave nema odgovor.\n“Mi kada smo napravili presjek stanja, vidjeli smo da samo zdravstvo duguje 100 miliona KM Fondu PIO. Ovdje moram istaći da se stvari ne trebaju generalizovati, jer postoje zdravstvene ustanove, odnosno domovi zdravlja koji redovno izmiruju svoje obaveze”, navela je Vidovićeva.


Voša ostala bez jednog od najboljih - Sportske.net\nVoša ostala bez jednog od najboljih\nJedan od najboljih pojedinac u ekipi Vojvodine tokom jesenjeg dela sezone završio je saradnju sa superligašem iz Novog Sada.\nVoša u Beleku, otkazan meč sa SlovacimaJoš jedan potpis na "Karađorđu"Vojvodina predstavila najnovije pojačanje, biće ih jošSpartak - jedan u Vošu, drugi u Partizan! Otkriveni i finansijski detalji za Ivanovića!Stolica stvara moćnu Vojvodinu, stiglo još jedno pojačanje!\nFudbaleri novosadske Vojvodine otputovali su u četvrtak za Antaliju a na spisku putnika nije bilo reprezentativca Crne Gore Damira Kojaševića.\nCrnogorac je navodno prekršio klupsku disciplinu i zbog toga nije poveden na pripreme, ali sam igrač u izjavi "Večernjim novostima" poručuje da napušta "Karađorđe".\n"Od ponedeljka sam slobodan igrač i tada ću moći da kažem više o svemu", rekao je Kojašević.\nDamir Kojašević je u prvom delu sezone bio jedan od najboljih pojedinaca u ekipi Vojvodine ali na proleće neće biti deo tima koji će sa klupe predvoditi Ilija Stolica.\nCrnogorski reprezentativac odigrao je 14 prvenstvenih utakmica tokom jeseni i postigao 4 gola među kojima je pogodak na Banjici direktno iz kornera, ali i izjednačujući gol u duelu sa Partizanom po beogradskoj snežnoj mećavi.


Obuka u fabrici Leoni za još 250 radnika - Grad Prokuplje\nZavršeni žetveni radovi\nZavršena vakcinacija krupne stoke\nObuka u fabrici Leoni za još 250 radnika\nU Kompaniji LEONI u Prokuplju danas je potpisan trojni ugovor po kojem će 250 lica sa evidencije nezaposlenih pohađati obuku za rad u ovoj fabrici.\nUgovor je potpisan između Opštine Prokuplje,Kompanije LEONI i Nacionalne službe za zapošljavanje filijala Prokuplje.\nOpština Prokuplje izdvojila je 6,5 miliona dinara za dvomesečnu obuku radnika,koji će nakon završene obuke moći da nastave da rade najmanje još 6 meseci. Oni koji uspešno savladaju obuku i pokažu sposobnost za rad,imaće šansu da dobiju i stalno zaposlenje u ovoj fabrici.\n-Danas je veoma važan dan za Opštinu Prokuplje,jer će potpisivanjem današnjeg ugovora nezaposlena lica početi obuku i dobiti šansu za posao. Trenutno je na obuci 250 radnika ,do kraja godine biće angažovano još 250,a do aprila 2017. godine,sertifikat za rad u ovoj fabrici završiće najmanje 850 lica. Znamo da je na teritoriji opštine Prokuplje veoma teška situacija ,kada je u pitanju zapošljavanje.Na konstitutivnoj Skupštini smo obećali da ćemo se boriti protiv nezaposlenosti,ovo je jedan od vida te borbe koju ćemo nastaviti i u narednom periodu,kako bi očuvali svako radno mesto i otvarali nova,rekao je predsednik Opštine Prokuplje,Aleksandar Simonović.\nGeneralni direktor Kompanije LEONI,Klemens Saks je ovom prilikom istakao da ova Kompanija širi kapacetete u Srbiji,a ono što je najbitnije za opštinu Prokuplje je da je u planu otvaranje još jedne fabrike na novoj lokaciji,što znači zapošljavanje još 2-3 hiljade radnika.\n„ Izneneđen sam optimizmom,otvorenošću i pozitivnom energijom koju imaju građani Prokuplja. Naš cilj je da kompanija LEONI u Srbiji bude jedna od najuspešnijih u svetu,a sa otvaranjem treće fabrike i zapošljavanjem još 3 000 radnika bićemo drugi po veličini u svetu LEONI-ja. Pred nama su veliki izazovi ,ali sam s obziron na kompetentnost menadžmenta ,siguran da smo na dobrom putu i da ne postoje nikakve prepreke da to i realizujemo,izjavio je direktor Saks.\nKompanija LEONI ima svoje proizvodne pogone u 20 zemalja širom sveta,u kojima je zaposleno oko 75 hiljada radnika. U prokupačkom pogonu trenutno je zaposleno oko 1900 radnika ,obukom koju je nezaposlenima omogućila lokalna samouprava,šansu za posao u narednih 10 meseci dobiće još 850 lica sa evidencije nezaposlenih.


Đukanović: Crna Gora se odgovorno suočila sa pandemijom\nMilo Đukanović u Podgorici, 27. mart 2020.\nRiječju “odgovornost” se može ocijeniti djelovanje države, njenih institucija i cijelog društva u suočavanju sa epidemijom korona virusa, izjavio je predsjednik Crne Gore Milo Đukanović 16. aprila u intervjuu za Radio-televiziju Crne Gore (RTCG).\nGovoreci o globalnim ekonomskim aspektima pandemije, Đukanović je naglasio da iskustva upućuju da se bez saradnje i bez multilateralnih organizacija u svijetu ne mogu rješavati globalni problemi. Dodao je da će i EU kroz reforme revitalizovati svoje osnovne postulate.\n“Čini se da je i Evropa bila zapala u ćorsokak i izgubila korak u pogledu globalne konkurentnosti. Ohrabruje djelovanje novih evropskih institucija, brzo su povukli odluku o zabrani izvoza medicinske opreme prema Zapadnom Balkanu, čujemo nove povoljne tonove u pogledu proširenja Evrope, osvježava se duh Evrope koji je pokrenuo ujedinjenje Evrope”, kazao je predsjednik Crne Gore Milo Đukanović.\nUpitan da prokomentariše medijske špekulacije o njegovom navodnom obolijevanju od korona virusa, Đukanović je kazao da je riječ o konstanti koja prati i njegovu karijeru i politički život Crne Gore od devedesetih godina.\n“Vjerovatno je razlog što od tada do danas ključne opasnosti po CG dolaze sa iste adrese. Postoji pogrešna predstava da bi mojim uklanjanjem iz političkog života sebi olakšali put za ostvarenje ciljeva na štetu države Crne Gore. Previđaju da se Crna Gora u međuvremenu razvila i ne zavisi od nekog pojedinca. Vjerovatno će korona proći, ali ova bolest neće tek tako lako iščeznuti”, rekao je Đukanović.\nDio medija u Srbiji je ranije objavio da je predsjednik Crne Gore Milo Đukanović “zaražen korona virusom” i “u teškom stanju”.\nNakon što je tu vijest sa jednog srpskog portala prenio na svom fejsbuk profilu, Radovan Rakočević iz Bijelog Polja je priveden pod sumnjom da je dijeljenjem te vijesti izvršio krivično djelo izazivanje panike i nereda, a Osnovni državni tužilac mu je odredio zadržavanje do 72 sata. Narednog dana je Rakočević pušten iz pritvora.


Izbeglice i migranti u Beogradu, ilustrativna fotografija\nKomesarijat Srbije za izbeglice i migracije je danas ocenio da lider pokreta Dveri Boško Obradović zloupotrebljava temu migranata, pritom pokazujući "elementarno nepoznavanje činjenica i propisa, mešajući nespojivo i koristeći se poluistinama".\n"Nije tačno da se zakonskim rešenjima izjednačava položaj migranata, interno raseljenih lica sa Кosova i Metohije i izbeglica iz Hrvatske i Bosne i Hercegovine. Tu materiju regulišu različiti zakoni i strategije, a naše zakonodavstvo koje se odnosi na migrante o kojima je reč, u skladu je sa najvišim medjunarodnim standardima iz ove oblasti", piše u saopštenju Komesarijata.\nKomesarijat je upitao koliko puta treba ponoviti da ne postoji plan za naseljavanje migranata u Srbiji, a da su lokalni akcioni planovi strateška dokumenta koja se redovno, godinama, donose u svim jedinicama lokalne samouprave.\n"Po poslednjim statističkim podacima za 2019. godinu, od više od 27.000 migranata koji su prošli kroz centre kojima rukovodi Кomesarijat za izbeglice i migracije, 221 je podneo zahtev za azil, a azil je odobren za svega 33 lica", piše u saopštenju.\nNavodi se da je "priča o migrantima koji će naseljavati Srbiju neprimerena i besmislena u danima kada se desila strašna nesreća na Dunavu, gde je u očajničkom pokušaju da pređu reku u prevrtanju čamca život izgubilo šestoro migranata".


RTCG - Radio Televizija Crne Gore - Nacionalni javni servis :: Podgorica :: Podgorica sve privlačnija turistima / print=true\nVUKOVIĆ SAOPŠTIO 21. 08. 2018. 16:09 >> 15:53 1\nPodgorica svakim danom postaje sve privlačnija i posjećenija turistička destinacija, sa trendom rasta posjeta i noćenja turista, saopštio je gradonačelnik Glavnog grada, Ivan Vuković.\nOn je na sastanku sa predstavnicima Turističke organizacije Podgorice kazao da je zadovoljan trendom rasta kada su u pitanju posjete i noćenja, kao i struktura turista i gostiju koji borave u Glavnom gradu.\nVuković je, kako je saopšteno iz PG Biroa, ocijenio da u dijelu turističke ponude treba nastaviti dobre prakse, ali i intenzivirati aktivnosti kako bi Glavni grad bio još više prepoznatljiv i posjećen, ocjenjujući da postoji dosta prostora za dalji napredak i valorizaciju potencijala Podgorice u turističke svrhe.\n"Pored Turističke organizacije, i ostale gradske službe treba da budu proaktivne kada je u pitanju realizacija konkretnih aktivnosti koje doprinose većoj turističkoj ponudi i promociji ukupnog turističkog proizvoda Glavnog grada, jer je to veoma važno, ne samo za Podgoricu nego i za Crnu Goru", rekao je Vuković.\nDirektorica Turističke organizacije Podgorice, Tatjana Popović je, predstavljajući aktivnosti i projekte koje se sprovodi i realizuje organizacija na čijem je čelu, kazala da je zadovoljna napretkom kada je u pitanju ukupna turistička ponuda Podgorice.\nOna je rekla da je uvjerena da će u narednom periodu biti još dosta novih sadržaja i organizovanih događaja koji će doprinijeti većoj i kvalitetnijoj turističkoj ponudi grada.\n"Podgoricu je u prvoj polovini godine u odnosu na prošlu posjetilo 31 odsto više turista, a zabilježen je i izuzetan rast kada je u pitanju i broj noćenja, koji je u istom intervalu u odnosu na prošlu godinu veći 15 odsto", precizirala je Popović.\nOna je ocijenila da u narednom periodu treba još intenzivnije raditi na naplati članskog doprinosa i boravišne takse, kao i legalizaciji smještaja čime bi se stvorile neophodne pretpostavke za još raznovrsniju i sadržajniju turističku ponudu Podgorice.


PLJEVLJA – REKREATIVNI DAN U PRIRODI - Sport za sveSport za sve\nPLJEVLJA – REKREATIVNI DAN U PRIRODI\nObjavljeno 26/09/2020 od strane Sport\nEvropska nedelja sporta organizuje se u evropskim zemljama šesti put, dok su Pljevljima drugu godinu za redom pripala čast da bude jedan od gradova domaćina ove prestižne manifestacije.\nManifestacija koju je organizovao Savez sa Karate klubom POTOCI uz podršku Ministarstvom sporta i mladih odršao je rekreativni dan u prirodi-Trim staza ,,Vodice“ , uz primjenu svih NKT mjera za zaštitu Covida 19.\nOvaj vid saradnje je podstrek i cilj angažovanja omladine i svih zainteresovanih u sportsko – rekreativne aktivnosti.\nSve počinje od baze, javnim treningom počelo je u dvorištu Osnovne škole ,,Ristan Pavlovič”počela je Evropska nedelja sporta u Pljevljima. Članovi Karate kluba ,,Potoci” pokazali su sjajne karate elemente i odličnu uvežbanost, a sve pod budnim okom svojih klupskih trenera.\nSportske aktivnosti u izvođenju Karate kluba su nastavljena na Trim stazi gratskog parka ,,Vodice”gdje su rađene vježbe oblikovanja, vježbe korektivne gimnastike i vježbe na spravama za opšte fizički razvoj.\nNeophodno je da se mladi edukuju o značaju fizičke najranijeg aktivnosti od doba, a popularizovanje kroz obrazovaanje jedan je od ključnih ciljeva akcije Ministarstva sporta i mladih , koja se ove godine održava u više gradova Crne Gore.\nOvaj vid saradnje je podstrek i cilj angažovanja omladine i svih zainteresovanih u sportsko – rekreativne aktivnosti


BROJNI DOGAĐAJI ZA VIKEND Najavljene obustave saobraćaja Banjaluci | Glas Banja Luke - Nezavisni online magazin\nBROJNI DOGAĐAJI ZA VIKEND Najavljene obustave saobraćaja Banjaluci\nBANJA LUKA, 12. oktobra – Iz Odjeljenja za saobraćaj i puteve saopšteno je da će večeras, od 17 do 21 čas, biti obustavljen saobraćaj u Ulici Teodora Kolokotronisa i u Ulici kralja Petra I Karađorđevića, na dijelu od Bulevara cara Dušana do Aleje Svetog Save, zbog održavanja atletskih trka.\nZa vrijeme obustave saobraćaja, na linijama javnog prevoza putnika koje saobraćaju Ulicom kralja Petra I Karađorđevića, dio od Bulevara cara Dušana do Aleje Svetog Save, autobusi će biti preusmjereni u ulice Bulevar cara Dušana, Kninsku, Vidovdansku, Vuka Karadžića i dalje postojećom trasom.\nU nedjelju 13. oktobra, od 8 do 15 časova, biće obustavljen saobraćaj u Ulici Milana Radmana, na dijelu od Ulice Prvog krajiškog korpusa do Ulice Dragiše Vasića i u Ulici Dragiše Vasića, na dijelu od Ulice Milana Radmana do Ulice XIV srednjobosanske brigade, zbog osvešgtavanja Hrama Pokrova Presvete Bogorodice.\nSaobraćaj će u nedjelju biti obustavljen i od 10 do 12.30 časova u Ulici kralja Petra I Karađorđevića, na dijelu od Ulice Marije Bursać do Aleje Svetog Save, zbog održavanja međunarodnog skupa ljubitelja Alfa Romeo automobila.\nPrethodni članakJEDAN AUTOMOBIL NA TRI STANOVNIKA Banjalukom svakodnevno krstari 100.000 vozila\nNaredni članakU Zalužanima počeo padobranski kup “Pet zvijezda”


Prošlost je sada na ovogodišnjem, 48. BITEF-u - LookerWeekly.com magazin\nProšlost je sada na ovogodišnjem, 48. BITEF-u\n· 07/09/2014 ·2 min read\nStogodišnjica izbijanja I svetskog rata ali i problematizacija uticaja i prisutnosti prošlosti u našim životima, osnovno je polazište za razmišljanje o ovogodišnjoj selekciji Bitefa, istaknuto je na konferenciji za novinare.\n48. Bitef odvija se pod sloganom Prošlost je sada a biće održan od 20. do 30. septembra u Beogradu i Novom Sadu.\nSelektorka festivala Anja Suša, na konferenciji za novinare održanoj u Skupštini grada, napomenula je da je ,,ovogodišnje izdanje festivala posvećeno evropskom teatru. Bitef je ove godine blizak sopstvenoj prošlosti i duhu svog slogana, ,,Nove pozorišne tendencije’’, vremenu svojih početaka i eksplicitno angažovanog teatra“. Suština ovogodišnje selekcije je takva da se ne tretira Prvi svetski rat na komemorativan način, a još manje na državno prikladan način spomen–jubileja. Namera je da se problematizuje iz perspektive današnjeg vremena. Namera je bila da se uključe svi pristupi ovoj temi, da se polemiše sa ovim značajnim datumom, kako bi ukazali da I svetski rat nije ograničen, već predstavlja jedan proces. Značajno je što ima autora koji problematizuju godišnjicu rata iz zapadne perspektive, što je upravo dobra protivteža domaćim i regionalnim autorima.\nJovan Ćirilov, umetnički direktor festivala je istakao da su u ovogodišnjoj selekciji zastupljeni svi primeri i sve tendencije koje su karakterisale Bitef kroz njegovu istoriju, tako da je prošlost ovog festivala zaista prisutna. I da je upravo ta različitost veoma karakteristični nosilac jednog principa razmišljanja. Materijalne teškoće, koje naravno nisu samo lokalne, naterale su nas na nekonvencionalniji izbor predstava, na tragalački pristup.\nTakođe, ovogodišnje izdanje festivala rekontekstualizuje slogan Nove pozorišne tendencije. Ovaj slogan je nastao u određenom kontekstu, 1967. godine na talasu neoavangarde i ima veliki emotivni potencijal, a od ovog festivala i ubuduće će se odnositi samo na jedan deo selekcije. Ovogodišnju novu pozorišnu tendenciju, predstavlja žanr predavanje-performans, koji je veoma prisutan u izvodjačkim umetnostima i karakteristika je savremene umetnosti, i predstavlja Bitefov doprinos radu na teatarskom pojmovniku regiona.\nPrateći program čini Bitef Polifonija. Filip Le Moan je izjavio da podrška Francuskog instituta ove godine se ostvaruje u okviru Bitef Polifonije, koja slavi 15. godišnjicu, i na kojoj su dva programa podržana od strane Francuskog instituta: predstava Enkidu/Gilgameš francusko-srpske trupe Arti-Zanat i projekat Cirkobalkana. Takođe Anja Suša je istakla da Bitef Polifonija predstavlja trenutno jedan od najvažnijih programa za decu i mlade u zemlji. Zatim, Bitef na filmu, u okviru koga će se održati projekcije nekih od najvećih dela filmske umetnosti XX veka. Selektorka ovog programa je dugogodišnja saradnica Bitefa, Vera Konjović.\nPored pomenutih, na konferenciji za novinare povodom 48BITEF14, novinarima su se obratili i Ivan Tasovac, ministar kulture i informisanja Republike Srbije, Gordana Predić , zamenica sekretara za kulturu u Sekretarijatu grada Beograda, dr Matijas Miler-Viferig, direktor Gete instituta , i Miloš Latinović, vršilac dužnosti direktora Bitefa.\nStogodišnjica I svetskog rata, otvorila je brojna pitanja, a kroz istoriografske reinterpretacije otvorilo se bojno polje izmedju zagovornika tradicionalne percepcija poimanja rata i pristalica aktuelnog revizionističkog koncepta koji relativizuje čitav događa. Kroz ovu temu otvorila su se i pitanja objektivnosti u teatru, da li je ona uopšte moguća, i kome je na kraju krajeva namenjena i potrebna? Da li teatar našeg vremena sposoban da proizvede isto uzbuđenje i masovnu identifikaciju sa nekim istorijskim događajem? Da li je pozorište neoliberalnog kapitalizma zaista i mesto kritičke sveti i moguće mesto revolucije? Ovim festivalom biće nam ponuđen i uvid u dugo trajanje i nedovršenost političkih i društvenih procesa započetih Prvim svetskim ratom, koji je formirao sliku Evrope i koji je za posledicu, između ostalog, imao i Drugi svetski rat, ali i Hladni rat i naposletku ratove na prostoru bivše Jugoslavije.\nOno što možemo zaključiti je to da je pred nama Bitef koji traži aktivno političko i društveno učestvovanje umetnika i publike, koji ne nudi laku zabavu baš kao ni lak zaborav, koji problematizuje politike pamćenja u kontekstu kreiranja nacionalnih i drugih identiteta, predstavljajući nam teatar koji poziva i obavezuje na buran i do kraja neizvestan dijalog između umetnosti i ljudske zajednice.


FSTO: JUBILEJ PROSLAVLJEN UTAKMICOM U BEOGRADU - Blace Info Press\nBlace / Kuršumlija / Prokuplje / Sport / Toplički okrug / Žitorađa\nFSTO: JUBILEJ PROSLAVLJEN UTAKMICOM U BEOGRADU\nAutor: Gorica Šegović · 29. novembra 2016.\nReprezentacije kadeta Fudbalskog saveza Topličkog okruga odigrala utakmicu sa FK „Brodarac“ u Beogradu\nU četvrtak 24.11.2016. godine u cilju što većeg broja jakih utakmica i uigravanja ekipe bili smo gosti FK „Brodarac“ Beograd-izjavio je direktor Lige za mlađe kategorije i mladih reprezentacija FSTO Aleksandar Dikić i dodao:\nPo dolasku na stadion koji predstavlja jedan lep sportski kompleks, srdačno smo dočekani od strane domaćina i odmah se videlo da će utakmica predstavljati jedan lep sportski dogadjaj.\nRezultat je na kraju utakmice bio na strani domaćina, ali smo mi pružili dobru i kvalitetnu igru, ali smo i pored dobrog broja šansi zatajili u realizaciji.\nPo okončanju utakmice, dogovorili smo dalju saradnju, te će selekcija kadeta FK “Brodarac” Beograd na proleće biti naš gost.\nSamoj utakmici prisustvovao je veliki broj skauta iz FK “Crvena Zvezda” Beograd, FK “Partizan” Beograd, FK “Rad” Beograd, OFK “Beograd, kao i našeg domaćina i nemali broj naših igrača je upisan u njihove beležnice.\nUtakmici je prisustvovao i mladi reprezentativac Srbije (U 21) Ognjen Ožegović i na taj način dao podršku igračima da jednog dana i oni obuku dres reprezentacije Srbije.\nPre utakmice obišli smo Manastir Rakovica i posetili grob Patrijarha Pavla, što će sigurno mladim igračima ostati u lepoj uspomeni.\nBitno je istaći i to da je ova utakmica koja je odigrana u Beogradu 75. utakmica reprezentacije kadeta FSTO za tri i po sezone, a od toga je odigrano 15 međunarodnih susreta, odnosno das smo jubilej proslavili u glavnom gradu, odigrali dobru utakmicu po izuzetno lepom vremenu, a tako i treba da bude kada se radi o najlepšoj sportskoj priči u Toplici. Ovom utakmicom smo završili reprezentativnu jesenju polusezonu takmičarske 2016/17.\nU narednih nedelju dana organizovaćemo zajedničku večeru igrača reprezentacije, stručnog štaba i donatora, na kojoj ćemo rezimirati učinjeno, predstaviti Plan i program za proleće 2016/17, a najzaslužnijima uručiti zahvalnice FS Topličkog okruga za svu pomoć koju su pružali i pružaju najtalentovanijim mladim igračima Topličkog okruga-završava Dikić.\nSledeća vest Pada prvi sneg – u Blacu pao prvi sneg\nPredhodna vest Osnovna škola „Stojan Novaković“ iz Blaca postala članica mreže „Eko škola”


U većini slučajeva ove promene su kratkotrajne i nestaju po porodjaju ili u nekim slučajevima po prestanku dojenja. Promene vida su male i ne zahtevaju promenu dioptrije, LASIK hirurgija oka nije preporučljiva za vreme trudnoće ili dojenja.\nPojava poznata kao suvo oko može se pojaviti kao simptom hormonskih promena za vreme trudnoće, posavetujte se sa Vašim oftalmologom u vezi kapi za oči i drugih tretmana koji su bezbedni za trudnice. Upotreba kontaktnih sočiva može biti neprijatna uz prisustvo ovom simptoma. Unos hrane bogate omega 3 masnim kiselinama (DHA i EFA) kao što su losos, odredjene žitarice i koštunjavo voće mogu pomoći kod sindroma suvog oka i doprinose zdravlju celog organizma.\nUkoliko za vreme trudnoće dodje do zamućenja vida to može biti indikacija visokog krvnog pritiska ili dijabetesa vezanog za trudnoću, ukoliko do zamućenja dodje veoma je važno da se odmah javite svom lekaru.


Analiza onlajn testova za samoprocenu znanja – Osnovna škola "Vuk Karadžić" Kladnica\nKontakt :0694050260 Email : oskladnica@verat.net\nUpis prvaka 2020/2021\nAnaliza onlajn testova za samoprocenu znanja\nHome › Aktuelno › Analiza onlajn testova za samoprocenu znanja\n1 Maja, 2020 Nema komentara Aktuelno admin\nTest „Samoprocena znanja 2020“ je prvi onlajn test u Republici Srbiji za jednu celu generaciju. Prvi put u istoriji srpskog obrazovanja svi učenici jednog razreda su imali priliku da oprobaju svoje znanje u sasvim novim uslovima i realno je očekivati da će ovakav oblik podrške u budućnosti ući u redovnu obrazovnu praksu.\nU situaciji kada se škola odvija na daljinu, testovima za „Samoprocenu znanja 2020“, Ministarstvo prosvete nauke i tehnološkog razvoja, Zavod za vrednovanje kvaliteta obrazovanja i vaspitanja, Kancelarija za IT i elektronsku upravu i Kompanija Comtrade, pružili su dodatnu podršku đacima, nastavnicima i školama sa standardizovanim testovima u onlajn okruženju.\nTestovi za samoprocenu znanja koncipirani su tako da učenici imaju priliku da dva meseca pre polaganja završnog ispita na kraju osnovnog obrazovanja i vaspitanja provere svoje znanje rešavanjem tri testa koji obuhvataju ukupno sedam predmeta (srpski, odnosno maternji jezik, matematika, fizika, geografija, istorija, hemija i biologija). Na ovaj način, omogućen je razvoj samoregulisanog učenja, pre svega, samoprocena trenutnog nivoa znanja učenika i planiranje sledećih koraka u učenju.\nTestovi za samoprocenu znanja kreirani su na osnovu obrazovnih standarda za kraj osnovnog obrazovanja i vaspitanja i sadrže pitanja iz nastavnih sadržaja od V do VIII razreda. Dobijeni rezultati na testovima samoprocene znanja pokazuju da su na nacionalnom nivou učenici u proseku osvojili sledeće rezultate:\nRezultate ovog testiranja nije moguće porediti sa rezultatima završnih ispita u proteklom periodu, imajući u vidu tip i vrstu testova, kao i njihovu namenu.\nUčenici osmog razreda, od danas, 27. aprila 2020. godine, preko sajta www.mojaucionica.gov.rs, preko kojeg su i realizovali test za samoprocenu znanja, mogu preuzeti testove i rešenja sa prethodnih završnih ispita koje su rešavale generacije malih maturanata u periodu od 2011. do 2019. godine. Ovo je još jedan vid podrške za pripremu završnog ispita za osmake koji se pripremaju za malu maturu učenjem na daljinu. Ovi materijali za učenje biće dostupni do kraja juna, a mali maturanti mogu u bilo koje vreme pristupiti platformi i preuzeti željene testove iz srpskog, odnosno maternjeg jezika i matematike, kao i kombinovanog testa. Pored testova moći će da preuzmu i rešenja koja će im pomoći da procene znanje.\nKONKURS DECA SRBIJE KINI – ,,HVALA VAM ZA VAŠE VELIKO SRCE!”


Nakon iscrpne analize poslovanja velikog broja kompanija i institucija, na osnovu dobijenih predloga vaših poslovnih partnera i rezultata nezavisnih istraživanja tržišta, Komisija je donijela konačnu odluku da ove godine, u tradiciji dugoj 22 godine, dodijeli nagradu kompaniji Rudnik soli "TUZLA" d.d.\nGodišnja nagrada BIZNIS PARTNER, kreirana pre dvadeset dvije godine (1995) sa ciljem da skrene pažnju javnosti i promoviše kompanije i institucije koje se u svom poslovanju rukovode visokim profesionalnim standardima, čvrstim etičkim normama iskazujući dobre poslovne rezultate, izrasla je u prestižno poslovno i javno priznanje Regiona.\nBIZNIS PARTNER je potvrda poslovne uspješnosti i regionalne prepoznatljivsti, a dobitnicima je posebna čast - budući da kompanije same biraju i ocjenjuju svoje poslovne partnere za koje smatraju da ispunjavaju 10 /deset/ postavljenih kriterijuma.\nPoslovnu izuzetnost kompanije Rudnik soli "TUZLA" d.d. najbolje su prepoznali i ocijenili poslovni partneri, potrošači i klijenti, a potvrdili rezultati nezavisnih istraživanja. Konačna odluka donijeta je na osnovu analize svih dobijenih rezultata koji su potvrdili da je kompanija Rudnik soli "TUZLA" d.d. ostvarila izuzetne poslovne rezultate, kontinuiranim investicijama i inovacijama, poštujući visok stepen profesionalnosti i etičnosti, uvažavala svoje poslovne partnere, klijente i potrošače, pokazala ekološku svijest i brigu o zaštiti životne sredine, vodeći računa o širim društvenim interesima, predstavlja snažan oslonac razvoju lokalne zajednice i doprinosi boljem kvalitetu života


Da li znate u kom SRPSKOM gradu ima najviše ITALIJANSKIH fabrika? - Bizlife.rs\n09:34 Šabac, 15/06/2019\nJedanaesta italijanska fabrika u Šapcu i treća ove godine svečano je otvorena u Šapcu.\nOtvaranju firme „Selettra WB doo prisustvovali ambasador Italije u Srbiji Karlo La Kašo, gradonačelnik Šapca Nebojša Zelenović i Luka Antognozi, izvršni direktor firme „Selettra WB doo“.\n„Prisustvo italijanskih firmi na teritoriji Šapca je rezultat odlične saradnje tih kompanija sa Gradskom upravom. Šabac je grad u kom posluje jedanaest italijanski firmi, koje zapošljavaju više od 450 ljudi“, ocenio je ambasador Italije i dodao je Šabac u ovom trenutku grad sa najvećim brojem italijanskih preduzeća u Srbiji.\nOn je naveo da je Italija jedan od najznačajnijih poslovnih i ekonomskih partnera Srbije i da obe strane rade na jačanju saradnje i poslovanja. „U nama uvek možete naći podršku, mi na raspolaganje stavljamo finansijska sredstva, ljudske resurse i iskustva, a sve u cilju zajedničkog rasta“, istakao je ambasador La Kašo.\n„Šabac je pokazao da je najbolje mesto za investcije u Srbiji. Imamo najveću industrijsku zonu i najbolje uslove za poslovanje. Nama nije važno da li su kompanije italijanske, nemačke, austrijske ili srpske, mi se prema svakoj firmi ophodimo na isti način“, rekao je Zelenović i dodao da je grad Šabac „dokaz da i bez subvencija investicije mogu da dodju u neki grad“.\n„Ovde smo našli dobru saradnju sa upravom grada i nadam se da ćemo biti uspešni i u radu. Prošle godine smo počeli istraživanje ovog regiona i došli do zaključka o izuzetnoj saradnji Italije i Srbije, što je sigurno zasluga ambasade Italije u Srbiji“, istakao je Antognozi.\ninvesticije italija sabac


Može li Fiat 500L u Rusiju?\nU kragujevačkoj kompaniji Fiat automobili Srbija sa velikompa pažnjom prate pregovore Srbije i Rusije o bescarinskom izvozu modela 500L na rusko tržište, jer bi rventualna realizacija tog arnžmana bila značajna za kragujevačku fabriku.\nMeđutim, iako je ta mogućnost najavljena prilikom nedavne Putinove poste Beogradu, za sada nema informacija o eventualnom izvozu.\nSilvija Varneti, generalna direktorka kompanije Fiat automobili Srbija je nedavno izjavila da bi bescarinski plasman modela „fiat 500L“ na rusko tržište, bio veoma značajan za kragujevačku fabriku jer bi joj doneo nove investicije.\nMeđutim, na krivudavom putu Fiatovih automobila u Rusiju postoji mnogo prepreka među kojima je i sam Sporazum o slobodnoj trgovini. Njegov sastavni deo je i lista proizvoda na koje se ne primenjuje bescarisnki režim, a na njoj su, pored ostalih i putnički automobili.\nSaradnik Ekonomskog instituta u Beogradu Mahmut Bušatlija kaže za Radio Slobodna Evropa da pored toga, Sporazum o slobodnoj trgovini između Srbije i Rusije ima još ograničenja, jer ga ruska Duma nikada nije ratifikovala.\n“On se selektivno primenjuje dodeljivanjem kvota. Inače, gada se potpisuju ti sporazumi o slobodnoj trgovini, onda prosto više nema nikakvih kvota nego je to slobodna trgovina i sve robe i sve usluge mogu da se kreću u oba pravca bez carine”, kaže Bušatlija.\nPrema navodima našeg sagovornika eventualni izvoz Fiatovih automobila iz Kragujevca onemogućava i članstvo Rusije u svetskoj trgovinskoj organizaciji koje joj oduzima pravo na povlaštene ugovore sa bilo kim drugim.\n“Postoji još jedan problem na koji izgleda naši nisu obratili pažnju. Rusija je nedavno ušla u Svetsku trgovinsku organizaciju i samim tim izgubila je pravo da ima povlaštene ugovore sa bilo kim drugim”, kaže on.\nBušatlija ističe da čak i da se dozvoli bescarinski izvoz automobila iz Srbije u Rusiju, kontingent od 10.000 prodatih vozila na tom ili nekom drugom tržištu ne donosi neki veliki boljitak našoj ekonomiji.\n“Iako je bescarinski uvoz, to samo smanjuje cenu u maloprodaji u Rusiji, a ne povećava cenu našeg izvoza. Ako vi automobile ovde prodajete kao fabrički proizvod, onda ga prodajete po fabričkoj ceni, bilo da on odlazi u Italiju, Ameriku, Englesku, Nemačku ili Rusiju”, kaže Bušatlila.\nDomaća automobilska industrija je do do devedesetih godina prošloga veka tesno sarađivala sa proizvođačima vozila u Rusiji i Poljskoj. Zastavine fabrike su tada ruskom Avtovazu iz Toljatilja isporučivale delove za njihove automobile, dok je Zastava za uzvrat dobijala gotove „lade“.\nPo istom principu poslovalo se i poljskim proizvođačima, odakle su u Zastavu stizali „polonez“ i „126P“, a godišnja razmena sa te dve zemlje dostizala je oko 30.000 automobila.


Naslov: Euro-dinar Uto Jan 13, 2009 7:35 pm\nDinar ojačao-kurs 92,1343 za evro\nDinar je danas ojačao prema evru za 2,1 odsto, pa jedan evro po zvaničnom srednjem kursu Narodne banke Srbije (NBS) vredi 92,1343 dinara.\nPrema srednjem kursu NBS, za evro je potrebno izdvojiti dva dinara manje nego juče, kada je kurs bio 94,1413 dinara za evro.\nNBS je juče intervenisala na međubankarskom deviznom tržištu prodajom tri miliona evra zbog velike potražnje za tom valutom i da bi sprečila prevelike dnevne oscilacije kursa, rečeno je agenciji Beta u NBS.\nNaslov: Re: Euro-dinar Čet Jan 15, 2009 10:49 pm\nDinar sutra jači - kurs 93,0163\nDinar će sutra neznatno ojačati prema evru za 0,0964 dinara, tako da će zvanični srednji kurs biti 93,0163 dinara za evro.\nNarodna banka Srbije intervenisala je danas na međubankarskom tržšitu deviza prodajom 26,3 miliona evra, što je više za 7,8 miliona nego juče, rečeno je Tanjugu u NBS.\nDanašnji zvanični kurs je 93,1127 dinara za evro, a dinar je u petak, 9. januara, dostigao rekordno nisku vrednost, pošto je zvanični srednji kurs iznosio 94,3878 dinara za evro.\nU prošloj godini dinar je najslabiji prema evru bio 4. decembra, kada je evro vredeo 91,6317 dinara, a najjači 7. avgusta, kada je srednji kurs bio 75,7543 dinara za evro. NBS je u ponedeljak prodala tri miliona evra na međubankarskom tržištu, u utorak 11,9 miliona i juče 18,5 miliona evra.\nNaslov: Re: Euro-dinar Pet Jan 16, 2009 1:27 pm\nDinar danas jači - kurs 93,0163\nDinar će danas neznatno ojačati prema evru za 0,0964 dinara, tako da će zvanični srednji kurs biti 93,0163 dinara za evro.\nNarodna banka Srbije intervenisala je juče na međubankarskom tržištu deviza prodajom 26,3 miliona evra, što je više za 7,8 miliona nego prekjuče, rečeno je Tanjugu u NBS.\nJučerašnji zvanični kurs bio je 93,1127 dinara za evro, a dinar je u petak, 9. januara, dostigao rekordno nisku vrednost, pošto je zvanični srednji kurs iznosio 94,3878 dinara za evro.\nNaslov: Re: Euro-dinar Sub Jan 17, 2009 1:10 pm\nJelašić za skuplji evro\nBEOGRAD, Guverner Narodne banke Srbije (NBS) Radovan Jelašić rekao je da će kurs dinara u Srbiji i dalje biti fleksibilan i pratiti sve dnevne promjene ponude i tražnje, te dodao da je bolje skuplji evro, kojeg ima u svakom času, nego jeftini kojeg nema.\nJelašić je naglasio da je Narodnoj banci, više od svih izvoznika i uvoznika, stalo do jakog dinara i stabilnog kursa.\n“Ali, kada ponuda padne, a tražnja za evrima poraste, dolazi do neminovne depresijacije”, naveo je Jelašić za “Politiku”.\nOn je dodao da devizna likvidnost banaka sa stranim kapitalom u Srbiji nije pala u odnosu na stanje od 1. oktobra prošle godine.\nGovoreći o inflaciji u 2008. godini, Jelašić je rekao da je veoma pozitivno iznenađen prošlogodišnjom stopom od 6,8 odsto.\n“Do toga je došlo zahvaljujući, pre svega, učestalim pojeftinjenjima derivata nafte, ali i vođenjem stabilne i prepoznatljive monetarno-kreditne politike, koju, bez obzira na sve pritiske sa strane, nećemo menjati bez velikih razloga”, rekao je guverner NBS-a.\nJelašić je rekao da zbog sporih odluka u parlamentu “stoje” stotine miliona evra od nekih evropskih banaka za pojedine namjene, navodeći kao primjer kredit Evropske investicione banke za rekonstrukciju beogradskog mosta Gazela.\n“Te pare odavno stoje, ali mi još ne možemo da rešimo preseljenje Roma iz kartonskog naselja ispod tog mosta. Slično je i sa podsticajnim kreditom italijanske vlade za mali biznis, ali i drugim zajmovima, jer vlada i Skupština nisu dovoljno efikasni u donošenju odgovarajućih odluka”, naveo je Jelašić.\nNaslov: Re: Euro-dinar Sre Jan 21, 2009 12:30 am\nDinar sutra jača prema evru 0,34 odsto\nDinar će sutra ojačati prema evru 0,34 odsto, tako da će zvanični srednji kurs evra biti 94,0069 dinara, objavila je Narodna banka Srbije.\nNBS je danas intervenisala na međubankarskom deviznom tržištu prodajom 24 miliona evra, rečeno je Tanjugu u centralnoj banci. Današnji zvanični srednji kurs je 94,3217 dinara, što znači da će domaća valuta sutra ojačati 31 paru.\nCentralna banka je od početka godine, računajući i današnju intervenciju, prodala 166,5 miliona evra zbog povećane tražnje za devizama, da bi sprečila prevelike oscilacije kursa.\nDinar je 9. januara imao rekordno nisku vrednost, pošto je zvanični srednji kurs evra iznosio 94,3878 dinara. Prošle godine dinar je bio najslabiji prema evru 4. decembra, kada je jedan evro dostigao vrednost od 91,6317 dinara, a najjači 7. avgusta, kada je srednji kurs bio 75,7543 dinara za evro.\nNaslov: Re: Euro-dinar Čet Jan 22, 2009 2:44 pm\nDinar ojačao - za evro 93,50\nDinar je danas jači za 0,54 odsto prema evru i zvanični srednji kurs iznosi 93,5008 dinara za evro, objavila je Narodna banka Srbije.\nEvro će vredeti oko 50 para manje nego danas kada je kurs bio 94,0069 dinara za evro. NBS danas nije intervenisala na međubankarskom deviznom tržištu.\nNajniža vrednost dinara prema evru zabeležena je 9. januara, kada je zvanični srednji kurs bio 94,39 dinara za evro, što je ujedno i do sada najniža vrednost dinara prema evropskoj valuti.\nNaslov: Re: Euro-dinar Sub Jan 24, 2009 12:49 pm\nDomaća valuta će u ponedeljak biti slabija prema evru za 1,48 odsto nego juče, kada je evro vredeo 94,0667 dinara.\nDevizni kurs se formira na međubankarskom tržištu, a primenjuje se od 8.00 narednog radnog dana\nNaslov: Re: Euro-dinar Pon Jan 26, 2009 8:59 pm\nDinar na minimumu - evro 95,4 dinara!\nBEOGRAD - Dinar je danas oslabio prema evru za 1,48 odsto, ili 1,37 dinara, tako da je zvanični srednji kurs evra 95,4654, što je najniža vrednost domaće valute u ovoj godini, objavila je Narodna banka Srbije.\nNBS u petak nije intervenisala na međubankraskom deviznom tržištu, ali je od početka godine prodala ukupno 217,6 miliona evra.\nGuverner centralne banke Radovan Jelašić najavio je da će kurs dinara i dalje biti "plivajići", i dodao da NBS sa komercijalnim bankama razmatra set mera koji bi uticao na manje dnevne oscilacije kursa.\nJelašić je kazao da su devizne rezerve stabilne i da su na nivou koji pokriva šest meseci uvoza ostvarenog u prošloj godini, navodeći da su devizne rezerve centralne banke od oko 8,1 milijarde evra i fleksibilna politika kursa dovoljni da obezbede stabilnost i likvidnost na deviznom tržištu.\nOn je naveo da je obim trgovine na međubankarskom deviznom tržištu u poslednje vreme znatno smanjen, pa je prosečan dnevni promet tokom januara bio manji od 20 miliona evra, a da je učešće NBS na tom tržištu povećano na gotovo 50 odsto.\nU prošloj godini dinar je najslabiji prema evru bio 4. decembra - 91,6317 dinara, a najjači 7. avgusta, kada je imao vrednost od 75,7543 dinara za evro.\nNaslov: Re: Euro-dinar Uto Jan 27, 2009 2:13 pm\nDinar i dalje klizi, evro 95,6\nBEOGRAD - Dinar je danas ponovo oslabio prema evru za 0,09 odsto, ili za devet para, i pored jučerašnje intervencije Narodne banke koja je na međubankarskom deviznom tržištu prodala 36,4 miliona evra.\nZvanični srednji kurs evra je 95,6565 dinara, objavila je centralna banka.\nTo je nova rekordno niska vrednost dinara prema evru od početka godine, pri čemu je NBS u 2009. godini prodala ukupno 254 miliona evra na međubankraskom deviznom tržištu, da bi sprečila prevelike oscilacije kursa.\nGuverner Radovan Jelašić najavio je da će kurs dinara i dalje biti "plivajići" i dodao da NBS sa komercijalnim bankama razmatra set mera koji bi uticao na manje dnevne oscilacije kursa.\nNaslov: Re: Euro-dinar Sre Jan 28, 2009 8:56 pm\nDomaća valuta beleži neslavne rekorde\nNaslov: Re: Euro-dinar Sre Jan 28, 2009 8:57 pm\nDinkić: Prava mera kursa od 90 do 95 dinara za evro\nDinar će sutra ojačati za 1,3 odsto ili za 1,28 dinara, posle trodnevnog pada vrednosti, tako da će zvanični srednji kurs biti 94,4579 dinara, objavila je danas Narodna banka Srbije.\nCentralna banka danas je intervenisala prodajom 77,7 miliona evra, a od početka godine prodala je ukupno 321,7 miliona evra na međubankarskom deviznom tržištu.\nPotpredsednik Vlade i ministar ekonomije Mlađan Dinkić izjavio je danas da bi prava mera kursa u ovom momentu bio raspon od 90 do 95 dinara za jedan evro.\nOn je istakao da bi trebalo više koristiti sredstva iz deviznih rezervi NBS za odbranu kursa i ne dozvoliti dalji pad nacionalne valute, kao i da bi on "agresivnije branio kurs dinara".\nDinkić je rekao da NBS treba agresivnije da brani kurs, jer je od početka godine dinar previše izgubio na vrednosti prema evru, što bi moglo da ugrozi vraćanje kredita koji su indeksirani u evrima.\nNaslov: Re: Euro-dinar Sre Jan 28, 2009 10:36 pm\nStabilizacija kursa mora da bude prioritet\nEvro ne sme preko 100 dinara\nDinar će u četvrtak biti jači u odnosu na prethodni dan, pa će srednji kurs evra biti 94,45. Dobar je to signal posle nekoliko dana beleženja neslavnih rekorda. Obezvređivanje domaće valute mora se hitno zaustaviti jer bi, u suprotnom, građani mogli biti u velikom problemu ne samo zbog toga što će teže otplaćivati kredite indeksirane u evrima, već i zbog mogućeg masovnijeg gubitka radnih mesta.\nStručnjaci tvrde da bi pad dinara u odnosu na evro preko 100 dinara značio i ogromno povećanje kamata koje prezadužena srpska preduzeća otplaćuju na ime kredita, zbog čega bi morala da krenu u gašenje radnih mesta. Rampu na klizanje dinara trebalo bi postaviti, prema mišljenju pojedinih stručnjaka, već sada na 95 dinara, a ruka spasa u tom slučaju trebalo bi da budu devizne rezerve iz kojih je do danas u ove svrhe potrošeno oko 1,3 milijarde evra. (U ovom trenutku iznose 8,1 milijardu evra.)\nDinkić: spokojan sam\nStabilan kurs, kako kaže Mlađan Dinkić, potpredsednik Vlade Srbije, je vrednost evra od 90 do 95 dinara. On tvrdi da bi, da je na Jelašićevom mestu, agresivnije krenuo da troši devizne rezerve za odbranu kursa.\n- Guverneru je žao da troši devizne rezerve jer on želi da sačeka priliv deviza. Mi smo toliko prikupili deviznih rezervi proteklih sedam-osam godina, tako da sada ne bi trebalo da nam bude žao da ih trošimo. Rezerve i služe da bi se trošile u vreme krize. Siguran sam da bi nam se vratilo kasnije. Ono što me čini spokojnim je to što imamo instrument za odbranu kursa, a bio bih u panici da nije tako - ističe Dinkić.\nDinkić je naveo da od ukupne novčane mase dinara u Srbiji ne može sve da se pretvori u devize jer ljudi moraju od nečega da žive. Prema njegovoj proceni, građani bi maksimalno mogli da pretvore u devize oko 1,3 milijarde evra.\n- To znači da bi teorijski, kada bi centralna banka odlučila da brani fiksni nivo kursa, mogla to da uradi uz gubljenje 1,3 milijarde evra iz deviznih rezervi - rekao je potpredsednik Vlade Srbije dodajući da je sa MMF-om razgovarano o limitima koji se mogu utrošiti za odbranu kursa iz rezervi, a da bi on razgovarao o promeni tih limita.\nMeđutim, stručnjaci smatraju da ima mesta za paniku je srpske vlasti već osam godina nisu uradile nužno kako bismo danas imali realan i stabilan kurs. Budući da je stvar sa kursom ista kao i na svakoj drugoj pijaci na kojoj manjak robe znači i veću cenu, tako i na međubankarskoj pijaci nedostaje evra, što ga čini skupljim. Međutim, evropske valute bilo bi mnogo više da smo povukli 400 miliona evra kredita koje su nam još pre dve godine odobreni. Stručnjaci ističu da država ima šansu da ispegla greške, ali je vremena manje nego ikad budući da se sa opštim nedostatkom kapitala suočavaju i mnogo razvijenije zemlje od Srbije.\n- Pare bi za prvu pomoć mogle da pristignu i od zakočenih kredita koji su mahom vezani za infrastrukturu i na šta Srbija plaća penale od pola procenta do jedan odsto kamate na godišnjem nivou jer novac ne koristi. Kredit za izgradnju deonice Dobanovci-Batajnica od oko 75 miliona evra ne možemo da povučemo jer ni posle godinu i po od odobravanja ne započinjemo gradnju. Neće ni početi dok se ne izvrši eksproprijacija zemljišta - kaže Milojko Arsić, profesor ekonomije.\nNaslov: Re: Euro-dinar Pet Jan 30, 2009 1:34 pm\nDinar danas ojačao za 0,4 odsto\nDinar je ojačao za 0,4 odsto prema evru i zvanični srednji kurs danas je 94,1012 dinara za evro.\nKako je agenciji Beta rečeno u NBS, u četvrtak nije bilo intervencije na međubankarskom deviznom tržištu, na kojem se formira kurs dinara.\nEvro je u četvrtak prema srednjem kursu vredeo 94,46 dinara, a danas vredi 36 para manje.\nNarodna banka Srbije od početka godine je na međubankarskom tržištu intervenisala sa 331,7 miliona evra da bi sprečila prevelike dnevne oscilacije kursa dinara.\nNaslov: Re: Euro-dinar Sub Jan 31, 2009 2:00 pm\nDinar od ponedeljka u padu za 0,66 odsto - kurs 94,7192\nBEOGRAD - Dinar će u ponedeljak, 2. januara, oslabiti prema evru za 0,66 odsto ili za 62 pare, tako će zvanični srednji kurs biti 94,7192 dinara za jedan evro, objavila je Narodna banka Srbije (NBS).\nNBS je juče prodala 44,6 miliona evra na međubankarskom deviznom tržištu, zbog povećane tražnje za evropskom valutom.\nOd početka godine NBS je na međubankarskom tržištu ukupno prodala 376,3 miliona evra, da bi sprečila prevelike dnevne oscilacije kursa dinara.\nGuverner Radovan Jelašić izjavio je ove nedelje da bi bilo dobro da država "povuče" što više deviza iz inostranstva, bilo putem privatizacije ili od međunarodnih finansijskih institucija, kako bi se povećanom ponudom smanjio pritisak na kurs dinara.\nNaslov: Re: Euro-dinar Pon Feb 02, 2009 9:34 am\nMinistrka: Ne trošiti brzo rezerve\nBeograd -- Ministarka finansija Diana Dragutinović ne misli da bi u ovom momentu Narodna banka trebalo brže da troši devizne rezerve za stabilizaciju kursa dinara.\nDinar je danas ponovo oslabio. Srednji krus je 94,73 dinara za evro. Nardona banka Srbije je u petak intervenisala prodajom 45 miliona evra na međubankarskom deviznom tržištu zbog povećane tražnje za evrom. Od početka godine NBS je ukupno prodala 376,3 miliona evra kako bi sprečila prevelike dnevne oscilacije kursa dinara.\nI dok su prethodnih dana mogle čuti poruke između ostalog i od ministra ekonomije Mlađana Dinkića, da bi trebalo više trošiti devizne rezerve kako bi se branio kurs dinara, ministarka finansija i guverner Narodne banke imaju, međutim, drugačiji stav.\nSrbija sada ima adekvatan obim deviznih rezervi, ali da se one mogu potrošiti, jer nisu "vreća bez dna", rekla je ministarka Dragutinović u emisiji “Utisak nedelje“ na B92.\n“Dakle, devizne rezerve definitivno služe da u periodima kada nemate deviznu likvidnost, one vam daju osećaj sigurnosti. One omogućavaju da izvršavate svoje devizne obaveze na vreme. One vam služe i kao nekakva sigurnost od nekih, neću da kažem prirodnih, ali katastrofa i nepredviđenih događaja”, objašnjava ministarka Dragutinović.\n“Ja ne bih rekla da je ovo katastrofa. Dakle, mi imamo devizne rezerve. Mi imamo adekvatan, relativno komforan nivo deviznih rezervi, ali devizne rezerve su nešto što se troši, to nije vreća bez dna. Dakle, vi ih možete trošiti i one se troše, samo se ne troše dovoljno brzo. Ja ne mislim da ih treba trošiti”, ocenjuje ona.\nMinistarka finansija očekuje da "Gasporm" danas uplati 400 miliona evra za kupovinu 51 odsto NIS-a. Uplata će biti izvrešna preko "Rajfajzen" banke koja za taj posao uzima proviziju od 20.000 evra.\nPriliv tog novca biće značajan za odbanu kursa dinara i povećanje deviznih rezevi, rekao je guverner Narodne banke Radovan Jelašić i najavio nove dogovre sa MMF-om.\n“Mi smo naravno sa jednog nivoa negde oko 10 milijardi, evo spustili se trenutno na osam milijardi. Ako stigne ovo sad od NIS-a sutra, prekosutra, onda ćemo se vratiti na 8,4. Ali još jednom, mi smo samo tokom ove nedelje potrošili negde oko 120, 130 miliona evra”, najavljuje Jelašić.\n“Što se tiče limita, to je transparentno, do kraja marta mi možemo još – na osnovu tih limita, naravno ako se vezano za limite ponovo ne dogovorimo – ostalo je još negde 400, 500 miliona evra”, kaže guverner.\n“Dakle, još jednom, ako sa MMF-om ne uspemo da se dogovorimo i kažemo – zbog ove vanredne situacije, eventualno možemo da potrošimo još nešto više. Naravno da ćemo tražiti, ali ja uvek prvo volim da se dogovorim, pa posle toga kažem dokle ću ići”, kaže on.\nGuverner Jelašić ističe da se kurs ne može beskonačno braniti samo deviznim rezervama, već da i Vlada mora da reaguje.\nSmatra da će teško moći da se isplati sadašnji nivo penzija, te da bi ih trebalo smanjiti jer se između trećine i četvrtine budžeta troši na transfere penzionom fondu.\nMinistarka finansija se međutim sa tim nije složila. Ona je navela da bi država trebalo da podstiče potrošnju, a da bi prodaja "Telekoma" mogla biti jedna od opcija za veći priliv deviza.\nMeđutim pre odluke na takav korak treba tražiti kredite od međunarodnih finansijskih institucija i tako neutralisati pad priliva kapitala, rekla je Diana Dragutinović.\nNaslov: Re: Euro-dinar Uto Feb 03, 2009 12:51 pm\nStabilizacija kursa u Srbiji od novca NIS-a\nBEOGRAD - Stanje na međubankarskom tržištu na kome je evro u poslednja četiri meseca poskupeo čak 20 odsto biće donekle u Srbiji stabilizovano zbog 400 miliona evra koji su pristigli od prodaje 51 odsto kapitala Naftne industrije Srbije.\nStručnjaci upozoravaju da ne treba očekivati čudo niti vraćanje dinara na 80 za evro, već eventualnu promenu od dva do tri dinara manje.\nIz Narodne banke Srbije /NBS/ i Ministarstva finansija Srbije poručuju da će se uz ovih 400 miliona evra lakše spavati, jer bi prvi veliki devizni priliv u 2009. godini trebalo da dovede do stabilizacije nacionalne valute, navodi beogradski "Blic".\nPoznavaoci prilika ističu da ono što žulja jeste činjenica da problemi koji su i doveli do drastičnog pada dinara i dalje važe, a biće na snazi i kad se skrckaju pristigle devize.\nĐogović: Novac će biti pretvoren u dinare\nSaradnik beogradskog Instituta za tržišna ispitivanja Saša Đogović rekao je će taj novac morati da bude pretvaran u dinare, što će stabilizovati kretanje kursa, a delovaće vrlo pozitivno na građane, pre svega psihološki.\nOn smatra da će ako i dalje ne bude bilo konstantnog priliva deviza i većeg izvoza, dinar nakon nekoliko meseci ponovo oscilirati.\nĐogović je naveo da se kurs dinara zasniva na konkurentnoj snazi privrede koju Srbija nije imala ni u godinama kada je dinar bio ne samo stabilan, već i višestruko precenjen.\nOn, kao i većina ekonomista, podseća na greške vlasti koja je trošila pare od privatizacije i nerealnom vrednošću dinara sputavala srpski izvoz.\nSrbija na strana tržišta izvozi čak 65 odsto isključivo sirovina, a u ukupnoj trgovini u prošloj godini ostvaren je deficit od 8,2 milijarde evra, koji je u odnosu na prethodnu godinu povećan za 15 odsto.\nStevanović: Dinar bi mogao biti stabilan do leta\n"Ako se nastavi ista ekonomska politika, uz pare koje dobijemo od NIS-a i Međunarodnog monetarnog fonda /MMF/, dinar bi mogao biti stabilan do leta, ali ne duže od toga", smatra Aleksandar Stevanović iz Centra za slobodno tržište.\nEkonomisti poručuju da bi dinar i na duže mogao biti stabilniji kada se njegova vrednost ne bi branila isključivo rasprodajom deviznih rezervi NBS.\nGuverner NBS Radovan Jelašić ističe da ni 130 miliona evra, koliko je samo prošle sedmice prodato, nije malo, dok drugi preporučuju agresivnije trošenje deviznih rezervi.\nOn je prekjuče kazao da je sa MMF dogovoreno da se za stabilizaciju kursa dinara do marta potroši do 500 miliona evra deviznih rezervi, a da će pare od NIS-a dobro doći da se ova rezerva uveća\nNaslov: Re: Euro-dinar Sre Feb 04, 2009 10:11 am\nEvro danas dinar manje nego juče\nBEOGRAD - Dinar će danas ojačati prema evru za 1,15 odsto i zvanični srednji kurs biće 93,7285 dinara za evro, objavila je Narodna banka Srbije (NBS).\nEvro će danas vredeti oko 1,09 dinara manje nego juče, kada je zvanični srednji kurs bio 94,8203 dinara za evro.\nNBS je juče na međubankarskom deviznom tržištu prodala 7,3 miliona evra, a od početka godine intervenisala je sa ukupno 414,3 miliona evra da bi sprečila prevelike dnevne oscilacije kursa dinara.\nNaslov: Re: Euro-dinar Ned Feb 15, 2009 1:05 pm\nDinar će prvog narednog radnog dana, u utorak, 17. februara, oslabiti za 0,12 odsto ili za 12 para tako da će zvanični srednji kurs biti 93,8063 dinara za evro, objavila je Narodna banka Srbije.\nNBS danas nije intervenisala na međubankarskom deviznom tržištu.\nGuverner NBS Radovan Jelašić je poruccio da će vrednost dinara i ubuduće opredeljivati tržište, odnosno ponuda i tražnja deviza i naveo da je od početka godine centralna banka intervenisala sa ukupno 480,1 milion evra, isključivo da bi sprečila prevelike oscilacije kursa i obezbedila likvidnost tržišta, a ne da bi uticala na trend kretanja kursa.\nU prošloj godini, dinar je bio najslabiji prema evru 4. decembra - 91,6317 dinara, a najjači 7. avgusta, kada je imao vrednost 75,7543 dinara za evro.\nNaslov: Re: Euro-dinar Pet Feb 20, 2009 5:41 pm\nBEOGRAD - Dinar je i danas oslabio prema evru, za 0,23 odsto, ili 22 pare i pored jučerašnje intervencije na međubankarskom deviznom tržištu, tako da je zvanični srednji kurs evra 94,7521 dinara, objavila je Narodna banka Srbije.\nNBS je juče intervenisala na međubankarskom deviznom tržištu prodajom 37,4 miliona evra, zbog povećane tražnje za devizama, a od početka godine centralna banka intervenisala je sa ukupno 517,5 miliona evra.\nDinar neprekidno slabi prema evru od 9. februara, kada je srednji kurs bio 91,87 dinara.\nDomaća valuta je od početka godine najslabija bila 28. januara, kada je zvanični srednji kurs evra bio 96,34 dinara, a najjača 5. januara, kada je srednji kurs bio 89,54 dinara za evro.\nNaslov: Re: Euro-dinar


COVID-19 i Američki izbori Arhive - Stranica 2 od 12 - Američki izbori\nPočetna COVID-19 i Američki izbori Stranica 2\nCOVID-19 i Američki izbori Redakcija - 03/07/2020 0\nIzbori su sve bliži, a prednost koju ima demokratski kandidat Džozef Bajden, po navodima sajta Politico i statistici Univerziteta Monmauf (Monmouth), je postala i dvocifrena – oko 12%. Ako...\nDonald Tramp ponovo na udaru Linkoln Prodžekta\nCOVID-19 i Američki izbori Redakcija - 01/06/2020 0\nSituacija u Americi prilično je alarmantna. Virus korona odneo je više od 100.000 života, dok se očekuje da stopa nezaposlenosti za maj mesec bude blizu 20%. Pored svega toga,...\nOtvaranje Njujorka planirano za 8. jun\nCOVID-19 i Američki izbori Redakcija - 30/05/2020 0\nU zajedničkom obraćanju guvernera Njujorka Endrjua Kuoma (Andrew Cuomo) i gradonačelnika grada Njujorka Bila de Blazia (Bil de Blasio) u petak, najavljeno je postepeno otvaranje nakon pandemije virusa korona....\nCOVID-19 i Američki izbori Redakcija - 26/05/2020 0\nPredsednik Tramp je preoveo jedan zanimljiv vikend. Dva dana pre obeležavanja Dana sećanja (Memorial day), Tramp je posetio svoje privatne posede u Sterlingu u Virdžiniji kako bi igrao golf....\nCOVID-19 i Američki izbori Redakcija - 25/05/2020 0\nEpidemija virusa korona u SAD-u, koja i dalje traje, stavila je „pod lupu“ mnoge političke aktere u ovoj državi. Liderstvo većine stavljeno je na test i često je dovođeno...\nTramp i Erdogan o Siriji, Libiji i kovidu 19\nCOVID-19 i Američki izbori Redakcija - 24/05/2020 0\nDonald Tramp, predsednik Sjedinjenih Američkih Država (SAD), i turski predsednik Redžep Tajip Erdogan razgovarali su juče telefonom o pandemiji kovida 19 i njegonom uticaju na svetsku ekonomiju, kao i...\nKriza povećala razliku između demokrata i republikanaca\nCOVID-19 i Američki izbori Redakcija - 23/05/2020 0\nOd kako je počela kriza izazvana virusom korona, jedno od interesantnijih pitanja bilo je kako demokrate i republikanci vide ovu krizu. Na osnovu čestih istraživanja o ovoj temi, stekao...\nCOVID-19 i Američki izbori Redakcija - 21/05/2020 0\nNakon dva meseca suočavanja sa krizom prouzrokovanom pandemijom virusa korona, svih 50 američkih država počelo je sa postepenim obnavljanjem privredne i društvene aktivnosti unutar svojih granica. Ono što možemo...\nCOVID-19 i Američki izbori Redakcija - 18/05/2020 0\nPandemija uzrokavana virusom korona polako jenjava. Iako se stvari još neko vreme neće vratiti u „normalu“, mere zabrane kretanja i socijalnog distanciranja postepeno bivaju ublažene. Ovakvo stanje stvari pružilo...\nSAD razmatraju obnavljanje finansiranja SZO\nCOVID-19 i Američki izbori Redakcija - 17/05/2020 0\nDonald Tramp, predsednik Sjedinjenih Američkih Država (SAD), izjavio je juče da njegova administracija razmatra mogućnost ponovnog — ali ovog puta delimičnog — finansiranja Svetske zdravstvene organizacije (SZO), prenosi Forbs. Lu...


PROPUŠTENE PRILIKE ODVELE U PORAZ - iBalkan.net\nPROPUŠTENE PRILIKE ODVELE U PORAZ\nİmali su dosta povoljnih prilika fudbaleri Sandžaka, bili su agilniji, diktirali tempo igre ali su gosti iskusno vrebali i iz opasnih kontri završavali posao.\nSPORT VIJESTI – fudbal FC Sandžak- PROPUŠTENE PRILIKE ODVELE U PORAZ\nFudbalski klub Sandžak koji se takmiči u Verbandsligi Hessen Süd nakon sjanog izdanja i pobjede na gostovanju rezultatom 3:1 protiv domaćeg SG Bruchköbela, u okviru XIII kola, u neizvjesnoj i dokraja uzbudljivoj utakmici, na svom su terenu izgubili u derbiju kola od trenutno trećeplasirane ekipe na tabeli Hanauer FC rezultatom 3:2.\nNo, imali su dosta povoljnih prilika fudbaleri Sandžaka, bili su agilniji, diktirali tempo igre ali su gosti iskusno vrebali i iz opasnih kontri završavali posao.\nTrenutno je ekipa FC Sandžak peta na tabeli sa 20 osvojenih bodova i u narednom kolu putuje kao gost na duel preposlednjoj na tabeli ekipi FC Viktoria Urberach.\nPoznato je da ekipa FC Sandžak u svojim redovima oduvijek ima fudbalere sa našeg podneblja. Tako da sa veliki uspjehom za ovu ekipu nastupaju nekada golgeter Novog Pazara i Jošanice Dino Caković koji je u dosadašnjem toku prvenstva postigao 3 gola, zatim neumorni Semir Sadović, vrlo dobri i agilni Adnan Djerlek, stameni Fatmir Omerović i Almir Derdemez.\nZa portal ibalkan.net pripremili– Fehim Feša Karišik i Senad Senko Župljanin\nDino Caković FC Sandžak Fehim Feša Karišik Senad Senko Župljanin\nAKTUELNI TRENUTAK NOVOPAZARSKOG FUDBALA\nReakcija organizatora na otkazani Koncert M.Ilića u Sarajevu\nOdgoda nogometnog Prvenstva Turske koštaće preko milijarde eura…\nKraljica iz bajke\nAnkara: Bombaši samoubice se raznijeli u automobilu-bombom


Šarović sa fotografijom figure kamile: Vučić krade poklone nedostojan je predsedničkog mesta\nBeta 29. septembra 2021. 12:00\nPredsednik pokreta „Ljubav, vera, nada“ Nemanja Šarović optužio je danas predsednika Srbije Aleksandra Vučića da „krade“ poklone koje dobija kao državni funkcioner što ga čini „nedostojnim mesta predsednika“ i kao „dokaz“ pokazao nekoliko velikih fotografija napravljenih, kako je naveo, za vreme svetski poznatog sajma naoružanja u Abu Dabiju.\n„Kao što videte tu je Vučić koji prima poklon figuru kamile, očito od zlata, kao ministar odbrane 2013. godine dok se zaključuje multimilionski ugovor izmedju državne firme Ujedinjenih arapskih emirata i naše državne firme o radu na raketi ‘Alas’. Vučić je ukrao ovaj poklon tako što je prijavio da vredi svega 400 dinara, zadržao ga za sebe i odneo kući „, rekao je Šarović, u obraćanju medijima, ispred zgrade Predsedništva.\nKako je naglasio, Vučić je imao pravo da zadrži poklon u vrednosti do 2 000 dinara, a skuplji od toga da preda u državno vlasništo, „kako zakon obavezuje“.\nŠarović je upitao da li „iko može da poveruje da se u ovakvoj prilici poklanja poklon od 400 dinara“, navodeći da „očigledno vredi više desetina hiljada evra i osim težine od kilogram – kilogram i po zlata ima i umetničku vrednost“.\nZa plakate sa slikom kamile i natpisom „Vučiću vrati kamilu“, koji su osvanuli prethodnih dana u centru Pregrada, Šarović je rekao da ih je izlepio ovaj Pokret i dodao kako je spreman da organizuje slične „izložbe Vučićevih kradja u gradovima širom Srbije“.\nOn je rekao da je Vučić „shvatio o čemu se radi i pokazao koliko mu to smeta jer je poskidao plakate, dok nalepnice u blizini zgrade Predsedništa sa porukom da je izdajnik odavno stoje nedirnute“.\nTakodje je naveo da će Agenciji za borbu protiv korupcije predati fotografije kao „dokaz da je Vučić zloupotrebio svoj položaj“ iako je do sad predao više od trideset sličnih prijava protiv Vučića ovom telu koje, kako je naglasio, nije reagovalo.\n„Nastaviću da ih mučim i predajem im dokaze. Kada bi radili ono što su po zakonu dužni trebalo bi da objave javnu preporuku da Vučić podnese ostavku na mesto predsednika“, rekao je Šarović.\nJakšić (Otadžbina): Predstojeći izbori na Kosovu nelegalni, licemerno…\nMilivojević (DS): Hapšenje Hrkalović dimna zavesa koja treba…


Kako Microsoft hvata one koji koriste piratske kopije Windowsa | OZ I.T SOLUTIONS-BLOG\nKako Microsoft hvata one koji koriste piratske kopije Windowsa\nWindows je jedan od najpiratizovanijih softvera u svetu, i bez obzira na to koliko se Microsoft bori protiv toga, milioni korisnika i dalje koriste ovaj operativni sistem bez originalne licence.\nS vremena na vreme pojave se vesti o tužbama koje Microsoft pokreće protiv pojedinaca koji koriste piratske kopije Windowsa i to ne slučajno. Objavljujući informacije o tužbama protiv onih koji koriste piratske verzije softvera kompanije, Microsoft želi da pošalje poruku i ostalima koji to isto čine.\nAko se pitate kako kompanija uspeva da uhvati one koji koriste piratski Windows – to je zapravo lakše nego što mislite, a sudska dokumenta (pdf) koja su javno objavljena ove nedelje pružaju uvid u to kako zapravo izgledaju takve istrage.\nU suštini, korisnicima piratskih kopija Windowsa se ulazi u trag prilikom pokušaja aktivacije kopije Windowsa ključem koji je u Microsoftovim sistemima registrovan kao ukraden ili piratizovan.\nRačunar koji pokušava da aktivira određenu kopiju Windowsa šalje nekoliko detalja Microsoftovim serverima, a među njima i IP adresu računara.\nMicrosoft dakle analizira podatke o aktivaciji proizvoda koje korisnici dobrovoljno daju kada aktiviraju Microsoftov OS, uključujući i IP adresu.\nS obzirom da je broj računara koji svakodnevno pokušavaju da aktiviraju Windows ogroman, Microsoft analizira sve ove podatke tražeći obrazac koji može ukazati na piratsku licencu, koja se već vodi kao ukradena ili krekovana.\nSajber forenzika omogućava Microsoftu da analizira milijarde aktivacija softvera kompanije i identifikuje obrasce i karakteristike koji ukazuju da su IP adrese povezane sa aktivacijama verovatno adrese sa kojih se aktivira piratski Windows.\nU većini slučajeva, Microsoft neće tragati za pojedinicima koji koriste softver kompanije sa piratskom licencom, osim ako to nije vredno vremena i truda. Kompanija radije lovi kompanije, organizacije i pojedince koji pokušavaju da aktiviraju na desetine ili čak stotine piratskih licenci.\nJednom kada sazna vašu IP adresu, Microsoft dosta zna i o vašem identitetu. Vaš IP otkriva vašeg internet provajdera, koji ima sve vaše podatke jer je to preduslov da bi vam se pružila usluga pristupa internetu.\nMicrosoft ima mogućnost da podnese tužbu i legalnim putem zatraži od vašeg internet provajdera vaše podatke. Sud često odobrava takve zahteve, tako da ako Microsoft reši da se pozabavi vama, vrlo je verovatno da ćete završiti na sudu i na kraju biti kažnjeni jer ste nelegalno koristili Microsoftovu intelektualnu svojinu.\nNaravno, za to su potrebni meseci, a sve to može biti znatno komplikovanije ako korisnici koriste proksije ili druge metode da bi sakrili svoj identitet.\nJoš teže je naći nekoga ko koristi piratsku kopiju Windowsa koju neće pokušati da aktivira na Microsoftovom serveru, ali kompanija bi mogla promeniti to u budućim verzijama Windowsa snažnijim sistemima zaštite.\nPrevious Post:Otkriveni bezbednosni propusti u Lenovo računarima\nNext Post:Američki sud presudio: Sistematsko špijuniranje građana SAD od strane NSA je bilo nezakonito


Na kući u kojoj je sedište Građanske inicijative “Srbija, demokratija, pravda” u Kosovskoj Mitrovici ispred koje je ubijen Oliver Ivanović, vide se kamere.\nTanja Vujisić: Na surov način odlaze najbolji\nNovinarka Radio Beograda i izveštač AFP-a sa Kosova, Tanja Vujisić, kaže da je za nju kao dugogodišnju novinarku koja izveštava o raznim događajima na Kosovu, ubistvo Olivera Ivanovića veliki šok.\nJevtić: Ubistvo Olivera Ivanovića za svaku osudu\nPotpredsednik kosovske Vlade i ministar za zajednice i povratak Dalibor Jevtić osuđuje ubistvo Olivera Ivanovića i traži da se ovaj slučaj što pre rasvetli.\nIspred SDP-a građani pale sveće i polažu cveće\nGrađani severnog dela Kosovske Mitrovice pale sveće i polažu cveće ispred sedišta građanske inicijative SDP.\nAdrijana Hodžić: Napad na mir i budućnost\nŠefica opštinske administracije Severna Mitrovica Adrijana Hodžić osudila je ubistvo lidera Građanske inicijative "Srbija, demokratija, pravda" Olivera Ivanovića.\nVeselji: Rasvetliti zločin\nPredsednik Skupštine Kosova Kadri Veselji izrazio je žaljenje zbog ubistva predsednika Građanske inicijative SDP i bivšeg poslanika u parlamentu Olivera Ivanovića.\nTužilaštvo za organizovani kriminal pokrenulo je predistražni postupak povodom ubistva predsednika SDP-a Olivera Ivanovića u Kosovskoj Mitrovici.\nKosovska policija nudi nagradu od 10.000 evra za informaciju o atentatoru na Ivanovića\nPolicija Kosova saopštila je danas da je u vezi sa ubistvom Olivera Ivanovića pokrenula istragu kako bi se slučaj što pre rešio i pozvala građane da pomognu u otkrivanju počinioca.\nVlasi: Za ubistvo Ivanovića odgovorni srpski i ruski ekstremisti\nAdvokat i politički analitičar Azem Vlasi smatra da su za ubistvo Olivera Ivanovića odgovorni "srpski i ruski ekstremisti koji slobodno šetaju severom".\nAmbasador Delavi: Hitno privedite ubice pravdi\n"Pozivam sve pravosudne institucije Kosova da hitno i profesionalno istraže ovaj incident i privedu počinioce pravdi", navodi se u saopštenju američkog ambasadora u Prištini Grega Delavija povodom ubistva Olivera Ivanovića.\nReakcije vlasti u Beogradu na ubistvo Ivanovića\nNakon ubistva lidera GI Srbija, demokratija, pravda reagovali su predstavnici Vlade i Skupštine Srbije.\nDva tužioca istražuju ubistvo Ivanovića\nGlavni tužilac Osnovnog tužilaštva u Kosovskoj Mitrovici Šukri Sila izjavio je da dva tužioca istražuju ubistvo Olivera Ivanovića.\nObdukcija: Ivanović ubijen sa šest metaka\nObdukcioni nalaz je pokazao da je Oliver Ivanović ubijen sa šest metaka iz pištolja Zastava M70A, poznatog kao "duga devetka", navode iz KBC Kosovska Mitrovica.\nOtac Sava: Potreseni smo zbog mučkog ubistva\nReagujući na ubistvo Olivera Ivanovića, iguman manastira Visoki Dečani otac Sava Janjić naveo je da taj strašni zločin ne sme ostati neistražen.\nPredsednik Srbije Aleksandar Vučić boraviće u subotu i nedelju na severu i u centralnom delu Kosova.\nIvanovićev brat: Cela porodica se seli u Beograd\nBrat ubijenog lider GI SDP Olivera Ivanovića Miroslav je rekao da će se cela porodica preseliti u Beograd.\nPredsedniku Srbije Aleksandru Vučiću odobrena je poseta Kosovu, objavio je Radio Slobodna Evropa.\nIspraćaj tela Olivera Ivanovića za Beograd\nPovorka sa telom Olivera Ivanovića krenula je kroz Kosovsku Mitrovicu za Beograd. Veliki broj građana ispratiće lidera SDP do izlaza iz grada, a očekuje se i ogromna kolona vozila koja će ga pratiti do administrativne linije.\nSuroi: Delegacija Kosova treba da prisustvuje sahrani\nPrištinski pisac i publicista Veton Suroi rekao je da bi prisustvo parlamentarne delegacije Kosova na sahrani bivšeg poslanika Olivera Ivanovića značilo "spremnost da se stane iznad političkih razlika i nedovršenog konflikta".\nBrnabić: Rano je za govore o nastavku dijaloga\nLjajić: Najvažnije rasvetliti Ivanovićevo ubistvo\nZa porodicu Olivera Ivanovića i njegovu rodbinu i prijatelje, sad kada njega nema među živima, najbitnije je da se otkrije ko je naredbodavac i izvršilac ubistva, rekao je za "Tanjug" potpredsednik Vlade Srbije Rasim Ljajić.\nDruga faza istrage ubistva Olivera Ivanovića\nKosovska policija počela je drugu fazu istrage o ubistvu lidera GI SDP Olivera Ivanovića, rekao je zvaničnik policije Besim Hoti.\nDrecun: Veselji bi mogao da pruži mnogo informacija o ubistvu Ivanovića\nIstraga o ubistvu Olivera Ivanovića trebalo bi da ide u dva pravca – ka Kadriju Veseljiju i Vašingtonu, smatra predsednik skupštinskog Odbora za KiM Milovan Drecun.\nOdavanje pošte Oliveru Ivanoviću u Gračanici\nPod sloganom "Mi smo ovde", građani centralnog Kosova okupiće se danas u 14 sati u porti Manastira Gračanica kako bi odali poštu Oliveru Ivanoviću, lideru SDP-a i borcu za prava Srba na Kosovu.\nKovčeg sa telom Ivanovića stigao u Beograd, sahrana u Aleji velikana\nKovčeg sa telom Olivera Ivanovića dopremljen je oko 18.15 na beogradsko Novo groblje. Sahrana će biti sutra u 12.30 u Aleji zaslužnih građana.\n“Ako bude potrebno tražićemo pomoć FBI“\nNa sednici Saveta bezbednosti Kosova rečeno je da se može, ukoliko to bude bilo potrebno, zatražiti "stručna pomoć od specijalizovanih međunarodnih agencija, posebno od američke FBI", za rasvetljavanje ubistva Olivera Ivanovića.\nLiturgija za Olivera Ivanovića u crkvi Svetog Dimitrija\nU crkvi Svetog Dimitrija u Kosovskoj Mitrovici služena je liturgija Oliveru Ivanoviću koji je juče ujutru ubijen ispred sedišta svoje stranke.\nPolicija preuzela snimke sa sigurnosnih kamera\nKosovska policija preuzela je snimke sa sigurnosnih kamera koje se nalaze na kući ispred koje je ubijen Oliver Ivanović, potvrđeno je jutros Radiju Kontakt plus u Kosovskoj policiji.\n"Sud za ratne zločine je veoma važan za SAD"\nAmbasador SAD na Kosovu Greg Delavi izjavio je da je Specijalni sud za ratne zločine od izuzetnog značaja za njegovu zemlju.\nPolicija: Nove informacije o ubistvu Ivanovića\nKosovska policija je došla do nekih novih informacija o ubistvu Olivera Ivanovića, saopšteno je danas.\n"Priština će odlučiti da li će Srbija učestvovati u istrazi ubistva"\nPriština će doneti odluku da li će Srbija učestovati u istrazi ubistva lidera GI SDP Olivera Ivanovića, rečeno je Beti u Euleksu.\nTači poručio Vučiću: Kosovo spremno na saradnju u istrazi\nPredsednik Republike Srbije Aleksandar Vučić razgovarao je večeras telefonom sa predsednikom Kosova Hašimom Tačijem koji je izrazio spremnost da kosovske institucije, u skladu sa važećim zakonima, sarađuju sa srpskim u istrazi ubistva Olivera Ivanovića.\nNemački mediji: Mafijaška crna rupa na severu Kosova\nNovi neuspeo pokušaj "obaranja" Specijalnog suda\nPredsedništvo kosovskog parlamenta, po treći put, nije uspelo da obezbedi kvorum neophodan za zakazivanje sednice o Specijalnom sudu, javljaju mediji u Prištini.\nPatrijarh Irinej: Ivanović je bio najsvetliji primer našeg roda\n"Ubijeni lider GI SDP Oliver Ivanović nije hteo da napusti Staru Srbiju ni po cenu života", kazao je poglavar Srpske pravoslavne crkve patrijarh Irinej.\nSupruga ubijenog lidera Građanske inicijative Srbija, demokratija, pravda Olivera Ivanovića, Milena Ivanović, oglasila se na Tviteru, poručivši da oni koji su počinili taj zločin sigurno neće mirno spavati.\nPrištini nije došao nikakav zahtev vlade Srbije za učešće u istrazi o ubistvu, navode u ministarstvu pravde Kosova.


Naš glavni cilj je kontinuirani razvoj filantropije u Srbiji - Nova ekonomija\nNaš glavni cilj je kontinuirani razvo...\nMarija Mitrović, direktorka za filantropiju i partnerstva Trag fondacije:\nNaš glavni cilj je kontinuirani razvoj filantropije u Srbiji\nTrag fondacija objavila je početak konkursa za dvanaestu po redu VIRTUS nagradu za filantropiju. Ova prestižna nagrada ima za cilj da prepozna i javno istakne kompanije, mala i srednja preduzeća i pojedinačne darodavce koji su na najdugoročniji i najefektniji način podržali inicijative za opšte dobro u prethodnoj godini. VIRTUS nagrada za 2018. godinu se realizuje uz finansijsku podršku Američke agencije za međunarodni razvoj (USAID), Evropske unije i Balkanskog fonda za demokratiju\nTim povodom razgovarali smo sa Marijom Mitrović, direktorkom za filantropiju i partnerstva Trag fondacije.\nNE: Kome se i za kakav doprinos dodeljuje VIRTUS nagrada za filantropiju?\nMARIJA MITROVIĆ: Nagradu dodeljujemo onim kompanijama, preduzećima i pojedincima koji su svojim radom i zalaganjem unapredili zajednice u kojima rade i žive na održiv i dugotrajan način. Da bi firmi ili pojedincu bila dodeljena nagrada, morao je da pruži podršku organizaciji ili pojedinačnoj akciji civilnog društva tokom 2018. godine. Nezavisni žiri razmatra niz kriterijuma da bi odredio pobednika konkursa, ali uvek se izdvajaju oni koji su napravili trajni doprinos lokalnoj zajednici.\nKoji su ciljevi postignuti, od svih onih koje ste imali kada ste počeli da dodeljujete nagradu?\nNaš glavni cilj je kontinuirani razvoj filantropije u Srbiji, tako da posao Trag fondacije verovatno nikada neće biti gotov. Uvek postoje novi načini na koje se razvija kultura davanja u svetu koji se menja. Ipak, jesu napravljeni značajni pomaci. IPSOS je za 2018. godinu sproveo istraživanje koje nam omogućuje da uporedimo stanje i stavove o filantropiji danas i sa 2012. godinom. Danas znatno manji broj ljudi smatra da je davanje za opšte dobro u Srbiji nerazvijeno, dve trećine građana tvrdi da je učestvovalo u dobrotvornim akcijama, a raste i spremnost građana da se u ovakve inicijative uključe u budućnosti. Sve promene u društvenoj sferi su spore, ali pozitivni pomak nam pokazuje da smo na pravom putu.\nKoje prepreke i dalje postoje za razvoj filantropije u Srbiji?\nGrađani često ističu da ih nedostatak finansijskih sredstava najviše koči u tome da se više angažuju. U ovoj oblasti se vide i izvesni pomaci jer građani sve više veruju u to da nema malih doprinosa i da svaka njihova donacija predstavlja korak ka postizanju cilja za koji se zalažu.\nDrugu prepreku predstavlja nedostatak poverenja u sprovodioce akcija. Građani žele da budu sigurni da će njihova donacija završiti na pravom mestu. Ovo je delom simptom činjenice da nakon što je prilože, građani o putanji i krajnjoj destinaciji svoje donacije ne dobijaju dovoljno informacija što utiče na njihov odnos prema davanju. S druge strane nalazi se podatak da su donatori koji su dobili obaveštenja o načinu na koji je njihov prilog nekome pomogao znatno zadovoljniji svojim doprinosom.\nTransparentnost u radu dobrotvornih organizacija je presudna za podsticanje filantropije, a medijska pažnja se često izgubi pre finalizacije projekata tako da javnost ne može da vidi dugoročne posledice davanja. U izveštavanju i podršci humanitarnim inicijativama ne učestvuju svi mediji, i građani celokupno podršku ovog dela društva smatraju nedovoljnom.\nU isto vreme je opalo poverenje u informacije koje o dobrotvornim akcijama šire mediji. Ovo sve govori o velikoj potrebi za objektivnim izveštavanjima o pitanjima koja su bitna za građane kroz akcije za opšte dobro. Ljudi su evidentno željni dobrih priča i mediji treba da posvete svoj prostor tome. Takođe imaju odgovornost da, ako pokrenu priču o nekim malverzacijama tu priču isprate do kraja, jer ovo značajno smanjuju poverenje građana, a za tim često nema potrebe.\nNajveći broj građana je spreman da podrži fondacije. Naše istraživanje je pokazalo da se ljudi u najvećoj meri upoznaju sa humanitarnim radom kroz fondacije, naročito one ispred kojih stoje poznate ličnosti. Velika spremnost postoji i da se podrži rad zdravstvenih institucija. Najveći broj individualnih donacija odlazi baš na pomoć deci i ljudima kojima sa zdravstvenim problemima i onima kojima je neophodno lečenje u instranstvu. Ne iznenađuje ni spremnost da se podrže lične inicijative građana, jer su ovakvi primeri u javnosti često izazivali priliv divljenja i podrške. Uverenje građana da mogu svojim ličnim doprinosom da naprave značajne promene u svojim zajednicama je rasprostranjeno i sigurni smo da će ono dovesti do mnoštva inspirativnih dela filantropije kao što su ona koja smo nagrađivali i prethodnih godina.\nPrijava za ovogodišnji konkurs počela je 21. januara i trajaće sve do 19. februara 2019. godine.\nJoš 12 dana za prijavu za 12. VIRTUS nagradu\nOtvoren konkurs za dvanaestu Virtus nagradu za ...\nNELT dobitnik VIRTUS nagrade za filantropiju Tr...\nHemofarm, KPMG, Yumis, Telekom, Erste banka, Ri...


Vojvođanski klub o Orbanovoj “karti”: Dalje ruke od Vojvodine i njenih granica\nVojvođanski klub osudio je najnovije “kartografske” provokacije mađarskog premijera Viktora Orbana.\n“Ovakve nedorasle i opasne teritorijalne pretenzije predstavljaju narušavanje mira i stabilnosti u regionu i trebalo bi da izazovu reakciju zvaničnog Brisela i evropskih institucija. Vojvođanski klub javno pita i predstavnike autoritarnog režima u Beogradu da li će se i kad osuditi ugrožavanje mira i teritorijalnih pretenzija prema teritoriji Republike Srbije, koju javno i otvoreno čini Vučićev veliki prijatelj i saveznik Orban”, navodi se u saopštenju Vojvođanskog kluba.\nKako dodaju, predsednici i premijeri svih ostalih, ovom mapom pogođenih zemalja odmah su “jasno i nedvosmisleno osudili Orbanova poigravanja sa evropskim mirom”.\n“Znači li ćutanje srbijanskih zvaničnika na Orbanove provokacije da naprednjački režim prepušta Vojvodinu Orbanovom nacionalizmu i podržava velikomađarske ideje, ideološki bliske njihovim velikosrpskim pretenzijama? Vojvođanski klub poručuje: granice u Evropi su konačne i svako poigravanje sa Vojvodinom je opasna i neodgovorna provokacija. O Vojvodini se danas, kao i u prošlosti, neće odlučivati bez nje same. Zbog toga, antievropski autoritarci – dalje ruke od Vojvodine i njenih granica”, zaključuju u Vojvođanskom klubu.\n“Vojvođanski klub o Orbanovoj “karti”: Dalje ruke od Vojvodine i njenih granica”


NovaEnergija.net » Srbija će svim građanima obezbediti pristup brzom internetu! Srbija će svim građanima obezbediti pristup brzom internetu! – NovaEnergija.net\nSrbija će svim građanima obezbediti pristup brzom internetu!\nwritten by Jelena Jovičić April 27, 2017\nPotpredsednik Vlade Republike Srbije i ministar trgovine, turizma i telekomunikacija Rasim Ljajić izjavio je danas da je plan da Srbija svakom građaninu obezbedi pristup internetu brzine 30 megabita po sekundi, a za najmanje 50% domaćinstava brzine 100 megabita po sekundi.\nLjajić je, nakon potpisivanja sporazuma o strateškom partnerstvu na razvoju nacionalne širokopojasne mreže između Vlade Srbije i kineske kompanije Huawei, istakao da je to prilično ambiciozan cilj, ali i ostvarljiv, pod pretpostavkom da pre svega obezbedimo odgovarajuću baznu infrastrukturu.\nOn je naveo da je vrednost projekta izgradnje bazne infrastrukture širokopojasnog interneta između 800 mil EUR i 1 mlrd EUR, pri čemu se najveći deo troškova odnosi na izgradnju u ruralnim područjima.\nPrema njegovim rečima, a kako prenosi sajt Vlade Srbije, Vlada vidi kompaniju Huawei kao najznačajnijeg partnera i spremna je da razgovara o različitim modelima učešća te kompanije.\nPotpredsednik Vlade je istakao da je, početkom 20. veka, izgradnja autoputeva bila osnov za brzi razvoj ekonomije, trgovine i privrede, dok je u ovom veku to izgradnja infrastrukture u oblasti telekomunikacija.\nGeneralni direktor kompanije Huawei Džek Vei podsetio je na to da je ta kompanija prisutna u Srbiji već deset godina i da pomaže gradovima da unaprede svoje upravljanje, uključujući sistematski umreženu logistiku.\n– Danas imamo čast da potpišemo sporazum o strateškom partnerstvu na razvoju nacionalne širokopojasne mreže, što će biti infrastrukturni temelj sveobuhvatne informacione i komunikacione tehnologije, modernizacije i digitalne transformacije, što će uticati na ekonomski i društveni razvoj Srbije – rekao je Vei.\nKompanija Huawei spremna je da preko tehnologije, poput širokopojasne mreže, poveže sve procese i sisteme putem senzora jednom platformom, kao i da nastoji da ujedini najbolje globalne prakse i stručne ekspertize lokalnih partnera i tako pospeši razvoj u Srbiji, naveo je on.\nSrbija će svim građanima obezbediti pristup brzom internetu! was last modified: April 27th, 2017 by Jelena Jovičić\nbrzi internetDžek VeiHuaweirasim ljajicSrbijatop\nPutujuće reklame: Oglasite se na srpskim vozovima!\nPutovanje na posao stresnije od samog posla!\nUber će se koncentrisati na bicikle i...\nImate džet leg? Sad je tu JetLag...\nNa ovom sajtu morate rešiti test ako...\nYouTube uvodi nova ograničenja za neprimeren sadržaj\nGoogle planira da blokira reklame za kriptovalute\nVraća se legendarna Nokia 3310\nBitkoin premašio vrednost od 1.000 dolara!\nFirefox dobija novi logo


Nedjelja, 30 Rujan 2018 19:20\n– To znači da postoje u organizacijama javnog sektora, ali da one, u kontekstu reformskih procesa u BiH, trebaju evoluirati u skladu s važećom regulativom koja sadrži zahtjeve koje postavljaju propisi EU i međunarodni standardi interne kontrole – ističe Milićević.\n– Poboljšanjima treba pristupiti na način da svaka organizacija javnog sektora unaprijedi sustave interne kontrole donošenjem novih internih akata i procedura, odnosno ažuriranjem postojećih, u skladu sa Standardima interne kontrole i potrebama svoje organizacije, te da posebnu pažnju posvete planiranju i upravljanju rizicima i kvalitetnom upravljanju ljudskim resursima – rekla je Milićević.\n– Naime, na posljednjoj sjednici Vlada je zadužila obveznike primjene Zakona o financijskom upravljanju i kontroli da imenuju koordinatora iz reda najviših rukovodstava. Također, usvojili smo konsolidirani izvještaj o funkcioniranju sustava FUK u javnom sektoru u Federaciji BiH za prošlu godinu. To je prvi objedinjeni izvještaj o funkcioniranju sustava FUK-a na razini FBiH, izrađen u skladu sa Zakonom i na osnovu godišnjih izvješća dostavljenih od organizacija u javnom sektoru – podsjetila je Milićević.


Kovačević: Pretnje smrću Vučićevoj porodici ih neće dovesti na vlast, nasilje nije i ne sme biti put Srbije! | Najnovije vesti - Srbija danas\n26.11.2020. • 14:23 Srbija Danas\n- Sramni su pokušaji destabilizacije političke sigurnosti i vizije predsednika Aleksandra Vučića od strane Srđana Noga - poručio je Gavrilo Kovačević.\nPredsednik opštine Zemun i funkcioner Srpske napredne stranke Gavrilo Kovačević oštro je osudio napade na porodicu predsednika Srbije Aleksandra Vučića i kako je istakao "gnusne pretnje smrću koje su upućene deci predsednika srpske države".\n- Sramno ponašanje Srđana Noga i beskrupulozne pretnje upućene porodici predsednika Vučić su za najstrožu osudu svih političkih aktera i celokupne javnosti. Kvazi političar Srđan Nogo ne prestaje da crta metu na čelu deci predsednika Vučića i svakodnevno ugrožava njihovu bezbednost svojim skandaloznim izjavama. Najoštrije osuđujem bilo kakvo nasilje, a pogotovo nasilje koje za cilj ima ugrožavanje životne sigurnosti bilo čije porodice. Sramni su pokušaji destabilizacije političke sigurnosti i vizije predsednika Aleksandra Vučića od strane Srđana Noga na način koji je samo čisto nasilje i mržnja prema aktuelnom političkom izboru građana – istakao je Kovačević i dodao:\n-Država mora da stane na put ovakvim pojedincima koji bi da se bave politiom kroz nasilničke parole i pretnje smrću. Ovo je samo jedna od mnogih pretnji koje su Đilasovi poslušnici uputili predsednikovoj porodici i krajnje je vreme da se stane na put takvom ponašanju i da neko takvim opozicionim političarima objasni da se pred narod ide sa planom i programom, a ne sa metama na čelu. Nedostatak podrške građana neće nadoknaditi svojim beskrupuloznim pretnjama, a narod će jače i snažnije nego ikada osuditi bilo kakvo nasilje i pretnje smrću, jer narod je taj koji sve vidi i bira najbolje. Zato je narod izabrao jaču i napredniju budućnost Srbije, a ne Đilasove marionete sa vešalima i testerama. Pretnje smrću Vučićevoj porodici ih neće dovesti na vlast, nasilje nije i ne sme biti put Srbije – poručio je funkcioner Srpske napredne stranke Gavrilo Kovačević.\nGavrilo Kovačević opština Zemun SNS Aleksandar Vučić


Vučić: Razgovaraću sutra sa Dodikom, ne verujem u sankcije već u dijalog - Politika - Dnevni list Danas\nPočetna » Vesti » Politika » Vučić: Razgovaraću sutra sa Dodikom, ne verujem u sankcije već u dijalog\nPredsednik Srbije Aleksandar Vučić izjavio je da će sutra uveče u Beogradu razgovarati sa srpskim članom Predsedništva BiH Miloradom Dodikom i dodao da se svi problemi u toj zemlji mogu rešiti samo dijalogom a ne eventualnim uvođenjem sankcija.\nOn je rekao da „posebno prezire“ ljude iz Beograda, Banjaluke ili Sarajeva koji misle da se problem može rešiti uvođenjem sankcijama Miloradu Dodiku.\n„Sutra ću razgovarati sa Dodikom a u nedeljama koje su pred nama i sa Bakirom Izetbegovićem, kao bošnjačkim liderom. Jer mislim da je važno da otvorimo dijalog između Srba i Bošnjaka, da jedni o drugima govorimo sa više poštovanja i da razumemo interese“, dodao je on.\nAleksandar VučićMilorad Dodikpredsednik srbije\nJedno reagovanje na “Vučić: Razgovaraću sutra sa Dodikom, ne verujem u sankcije već u dijalog”\n22. oktobra 2021. u 14.53\nMnogo je efikasnije i bolje za sva tri naroda i manjine da razgovaras sa opozicijom i da das punu i iskrenu podrsku


Gas iz „Turskog toka” biće jeftiniji za 40 dolara na 1.000 kubika – Kazaljka\nNaslovna/Društvo/Gas iz „Turskog toka” biće jeftiniji za 40 dolara na 1.000 kubika\nkazaljka Send an email 17.06.2020.\nBEOGRAD – Gas za domaćinstva neće poskupeti do kraja godine, a kada poteče plavo gorivo preko gasovoda „Turski tok”, ovaj energent će biti za oko 40 dolara na 1.000 kubika jeftiniji nego sada, što će osetiti krajnji potrošači na svojim računima, izjavio je generalni direktor „Srbijagasa” Dušan Bajatović.\nIako su svi očekivali da će zbog niske cene nafte doći do automatskog pojeftinjenja gasa za javno snabdevanje, on je objasnio da se ova cena nije menjala od 2013. godine kada se za 1.000 kubika plaćalo 137 dolara, s tim što je tada kurs dolara bio značajno manji nego danas. Danas 1.000 kubika košta 197 dolara, a što se velikih potrošača gasa tiče, njihova cena prati cenu sirove nafte.\nKako bi smanjili zagađenje i emisiju štetnih gasova za koju su najvećim delom kriva individualna ložišta, „Srbijagas” od 1. jula startuje s velikom akcijom širenja gasne mreže u onim delovima Srbije gde gas do sada nije stigao. I to tako što će umnogome smanjiti cenu priključka na gas, pa će cena za Srbiju biti 780, umesto 960 evra, i to uz otplatu na 36 mesečnih rata. Bez sredstva obezbeđenja, jer će rizik, navodi Bajatović, preuzeti „Srbijagas”.\nZainteresovana domaćinstva, kako je rekao, sama će rešiti pitanje unutrašnjih instalacija, a „Srbijagas” će sklapanjem ugovora sa nekoliko firmi omogućiti da taj posao završe povoljno i po cenama od tri do pet puta nižim nego sada.\nTrenutno se radi na izmenama pravilnika lokalne samouprave koje treba da se odreknu takse za priključivanje koje se kreću od 400 do 1.200 evra, jer bez priključka nema ni takse.\nUpitan da li to znači da „Srbijagas” na sebe preuzima potpuni rizik za one potrošače koji ne budu iz nekog razlog mogli više da plaćaju uvođenje gasa, a potpisali su ugovor, Bajatović potvrdno odgovor i kaže da im gas ni pored toga neće biti isključen ukoliko ga budu redovno plaćali.\nAko se uporede cene energenata, podaci Agencije za energetiku Srbije jasno pokazuju da je od grejanja na gas jeftinije samo grejanje na TA peći, i to isključivo noću kada je struja četiri puta jeftinija.


BRAMMERTZ I TADIĆ RAZGOVARALI SA UDRUŽENJIMA ŽRTAVA RATNIH ZLOŽINA — Bosnjaci.Net\nBRAMMERTZ I TADIĆ RAZGOVARALI SA UDRUŽENJIMA ŽRTAVA RATNIH ZLOŽINA\nObjavljeno: 07. November 2017. 17:11:42\nV.d. glavnog tužioca Tužilaštva BiH Gordana Tadić, glavni tužilac MKSJ/MMKS Serge Brammertz, zajedno sa zvaničnicima i tužiocima Posebnog odjela za ratne zločine Tužilaštva BiH, sastali su se sa predstavnicima udruženja žrtava ratnih zločina iz svih naroda i svih krajeva Bosne i Hercegovine.\nNa sastancima je razgovarano o očekivanjima žrtava kada su u pitanju procesuiranja ratnih zločina, aktivnostima na izmjeni Državne strategije za rad na predmetima ratnih zločina, regionalnoj saradnji, kao i pitanjima vezanim za proces traženja i identifikacije nestalih osoba u BiH.\nTakođer, na sastancima su prisustvovali i tužioci koji rade na predmetima ratnih zločina za određena područja, za koje su zainteresovani predstavnici žrtava, a koji su mogli dati precizne odgovore na određena pitanja žrtava.\nNajviši zvaničnici Tužilaštva MKSJ/MMKS i Tužilaštva BiH saslušali su zahtjeve i sugestije žrtava, a posebno je značajno što je na svim sastancima istaknuta važnost vladavine prava, kažnjavanja konkretnih počinilaca ratnih zločina, kao i potreba promovisanja i jačanja mira i pomirenja u BiH, što su u svojim obraćanjima istakli predstavnici žrtava iz svih naroda.\nZvaničnici Tužilaštva BiH su upoznali predstavnike žrtava sa aktivnostima Tužilaštva BiH i intenzivnim radom na većem broju optužnica čije se podizanje očekuje do kraja godine.\nGlavni tužilac Brammertz je istakao da nakon okončanja mandata Haškog tribunala, Mehanizam za međunarodne krivične sudove nastavlja svoj rad i saradnju sa pravosuđem BiH u borbi protiv nekažnjenosti ratnih zločina, u čemu će Tužilaštvo pri MMKS pružati podršku kolegama u Tužilaštvu BiH.


U toku je kompletiranje i dokumentovanje predmeta nakon čega će nadležnom tužilaštvu protiv D.K. biti podnesen izvještaj o počinjenim krivičnim djelima oštećenje i oduzimanje tuđe stvari, izazivanje opšte opasnosti i nedozvoljena proizvodnja i promet oružja ili eksplozivnih materija\nPripadnici Policijske stanice Rogatica uhapsili su lice čiji su inicijali D.K. zbog osnovane sumnje da je ispred benzinske pumpe u ovom mjestu iz pištolja u vazduh ispalilo više hitaca koji su izazvali oštećenje na pumpi, saopšteno je iz Policijske uprave Istočno Sarajevo.\nIncident se dogodio 8. avgusta u 1.25 sati ispred benzinske pumpe u Ulici srpske sloge u Rogatici.\nO svemu je obaviješten tužilac Okružnog javnog tužilaštva u Istočnom Sarajevu i, uz njegovu saglasnost, pripadnici Policijske stanice Rogatica izvršili su uviđaj.\nU toku je kompletiranje i dokumentovanje predmeta nakon čega će nadležnom tužilaštvu protiv D.K. biti podnesen izvještaj o počinjenim krivičnim djelima oštećenje i oduzimanje tuđe stvari, izazivanje opšte opasnosti i nedozvoljena proizvodnja i promet oružja ili eksplozivnih materija.\nUpao na rođendansku zabavu i ubio šestoro ljudi, pa sebe, djecu je poštedio\nPožar i nova pucnjava u SAD-u, ubijene četiri osobe, među njima i napadač\nDetalji drame u Sarajevu: Alen pustio psa na policajca koji je potom ispalio pet hitaca